hotchpotch/miracl-hf-unified huggingface dataset:
ফ্রেড মর্লে
ফ্রেডেরিক (‘স্পিডি ফ্রেড’) মর্লে (; জন্ম: ১৬ ডিসেম্বর, ১৮৫০ - মৃত্যু: ২৮ সেপ্টেম্বর, ১৮৮৪) নটিংহামশায়ারের সাটন-ইন-অ্যাশফিল্ড এলাকায় জন্মগ্রহণকারী প্রথিতযশা পেশাদার ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। শীর্ষে আরোহণকালে তাঁকে ইংল্যান্ডের সর্বাপেক্ষা দ্রুতগতিসম্পন্ন বোলার হিসেবে বিবেচনা করা হতো। এছাড়াও, ১৩ বছরব্যাপী নটিংহামশায়ারের পক্ষে খেলেন। বামহাতে ব্যাটিংয়ের পাশাপাশি বামহাতে ফাস্ট বোলিং করতেন ফ্রেড মর্লে।
১৮৭৯-৮০ মৌসুমে মর্লে রিচার্ড ডাফ্টের সাথে উত্তর আমেরিকা সফরে যান। ১৮৮০ সালে তিনি খেলার জন্য মনোনীত হন যা পরবর্তীকালে ইংল্যান্ডে প্রথম টেস্ট খেলারূপে স্বীকৃতি লাভ করে। খেলায় তিনি ৮/১৪৬ পান; তন্মধ্যে, প্রথম ইনিংসেই পেয়েছিলেন পাঁচ উইকেট। ১৮৮২-৮৩ মৌসুমে সম্মানীয় ইভো ব্লাইয়ের দলের সদস্যরূপে অ্যাশেজ করায়ত্ত্ব করতে অস্ট্রেলিয়া সফরে যান। তবে, কলম্বো বন্দরে দলের জাহাজে আরোহণের সময় তিনি গুরুতরভাবে উরুতে আঘাতপ্রাপ্ত হন। আনুষ্ঠানিকভাবে এ ঘটনাকে দূর্ভাগ্যজনকরূপে আখ্যায়িত করা হয়। তবে গুজব রয়েছে যে, কিছু ইতিহাসবেত্তা প্রতিপক্ষীয় ক্রিকেট দলের যোগসাজসে এটি ঘটেছে বলে দাবী করা হয়ে থাকে।
এ আঘাতের পর থেকে তাঁর বোলিং সক্ষমতা দূর্বলতর হতে থাকে। তিনি আর কখনো এ আঘাত থেকে উত্তরণ ঘটাতে সমর্থ হননি। ক্রমাগত স্বাস্থ্যের অবনতি ও আর্থিক সুবিধা আনয়ণে ব্যর্থ হওয়ায় তিনি তাঁর পরিবারের সদস্যদের কাছ থেকে প্রত্যাখ্যাত হন। বাদ-বাকী জীবন তাঁর করুণ অবস্থায় নিপতিত হয়। মাত্র ৩৩ বছর বয়সে সেপ্টেম্বর, ১৮৮৪ তারিখে মাত্রাতিরিক্ত দেহে জলের উপস্থিতির কারণে তাঁর দেহাবসান ঘটে। বামহাতে একটি বল রেখে তাঁকে সমাহিত করা হয়।
‘হান্না’ নাম্নী এক সেলাইকর্মীকে বিয়ে করেন। তাঁদের সংসারে সারাহ, ‹হ্যারল্ড› ও ‘অ্যালেন’ নামীয় তিন সন্তান ছিল। জন্মকালীন ‘ফ্রেডেরিক মর্লে’ নামে তাঁকে নিবন্ধিত করা হয়েছিল।
এ্যাডওয়ার্ড মায়া
এডুর্য়াড ম্যারিয়ান লিই (; জন্ম ২৯ জুন ১৯৮৬), অধিক পরিচিত এ্যাডওর্য়াড মায়া মঞ্চ নামে, একজন রোমানীয় গায়ক ও ডিজে।
২০০৬ এর দিকে , মায়া অন্যান্য অনেক রোমানীয় শিল্পীর সঙ্গে কাজ করেছেন, যেমন: একসেন্ট ও ভিকা জিগুলিনা। তিনি টর্নিরো গানটিতে কাজ করেছেন, যেটি মিহাই ট্রাইসতারিউ পারফর্ম করেছিলেন ইউরোভিশন সঙ্গীত প্রতিযোগিতা ২০১৬-এ। তিনি বিট-টাউন. কম এর একটি সাক্ষাৎকারে বলেছেন "এই গানটি ছিল তার কর্মজীবনের শুরু"।
২০০৯-এর গ্রীষ্মে , একজন শিল্পী হিসেবে মায়া তার প্রথম সঙ্গীত "স্ট্রিরিও লাভ" প্রকাশ করেন। যেটি রোমানীয় একক সঙ্গীতের তালিকায় ২ নম্বর স্থানে পৌছায়। এর পরের বছর, "স্ট্রিরিও লাভ" গানটি আর্ন্তজাতিক ভাবে হিট হয়। এই গানটির সাফল্যে বিশ্বব্যাপী কর্নসাটের আয়োজন হয়, গানটি অস্ট্রিয়া, ডেনমার্ক, ফিনল্যান্ড, ফ্রান্স,জার্মানি, আয়ারল্যান্ড, ইতালি, নেদ্যারল্যান্ড, নরওয়ে, স্পেন, সুুইডেন, সুইজারল্যান্ড এবং যুক্তরাজ্যে সেরা ৫টি এককের তালিকায় প্রবেশ করে। "স্ট্রিরিও লাভ" গানটি ২২ জুলাই ২০১৭ পর্যন্ত ইউটিউবে ৩০৭,৩৬৮,৪৪৫ বার দেখা হয়েছে।
১৩ মে ২০১১-এ, মায়া তার দ্বিতীয় একক সঙ্গীত "দিজ ইজ মাই লাইফ" প্রকাশ করেন। তার কর্মজীবনকে নিয়ন্ত্রনে সাহায্য করার জন্য ও অন্যান্য শিল্পীদের সুযোগ করে দিতে তিনি নিজের রেকর্ড লেভেল "মায়াভিন রেকর্ডস" গঠন করেন।
মায়া তার তৃতীয় সঙ্গীত এককের জন্য ক্রিসমাসের রাতে বিশ্বব্যাপী "ডের্জাট রেইন" গান ও ভিডিও প্রকাশ করেন। তার চতুর্থ একক সঙ্গীত "মনো ইন লাভ" ফিচারিং ভিকা জিগুলিনা প্রকাশ করেন ২৯ নভেম্বর ২০১২ সালে।
তিনি বুখারেষ্টের "জর্জ ইনিসকু সঙ্গীত উচ্চবিদ্যালয়" ও "বুখারেস্ট কনজারভেটরি" এর প্রাক্তন শিক্ষার্থী ।
ভালোবাসার শহর
ভালবাসার শহর হল ভারতের বাংলা ভাষার একটি সল্পদৈর্ঘ্যের চলচ্চিত্র।চলচ্চিত্রটি ২০১৭ সালে মুক্তিপায়।চলচ্চিত্রে মুখ্য ভূমিকায় অভিনয় করেছেন জয়া আহসান , ঋত্বিক চক্রবর্তী, সোহিনী সরকার ও অরুণ মুখোপাধ্যায়।চলচ্চিত্রটি পরিচালনা করেছেন ইন্দ্রনীল রায় চৌধুরী ।
এই সল্পদৈর্ঘ্যের চলচ্চিত্রটি পরিচালক "ইউটিউব " ও "ভিমিও" মুক্তিদেন ২০১৭ সালে।
আদিল হায়দার ও অন্নপূর্ণা দাসের প্রেম তাদের টেনে নিয়ে গেলো একদা-সুন্দর সিরিয়ান শহর হোমসে। মুসলমান, হিন্দিভাষী আদিল, ও হিন্দু, বাংলাভাষী অন্নপূর্ণা। সেই সুন্দর, দু’হাজার বছরের পুরনো শহর হোমস বিধ্বস্ত হলো যুদ্ধে, বোমায়, গ্রেনেডে, কামানের গোলায়। মধ্যপ্রাচ্যের অনেক জায়গার মতো, ইরাকের মতো, ইরানের মতো, আফগানিস্তানের মতো সিরিয়া ধ্বংস হলো। তার সঙ্গে ধ্বংস হলো আদিল ও অন্নপূর্ণার জীবন। আদিল পড়ে রইল সিরিয়ায়, বোমার আঘাতে ক্ষতবিক্ষত হয়ে। গোলায় পঙ্গু হয়ে যাওয়া শিশুসন্তানকে নিয়ে অন্নপূর্ণা ফিরে এলো তার পুরোনো শহর কলকাতায়, যেখানে কয়েক বছর আগে তার সঙ্গে আদিলের প্রথম দেখা হয়েছিল, ভালোবাসা হয়েছিল।
শুরু হলো অন্নপূর্ণার নতুন যুদ্ধের জীবন। সে যুদ্ধ বন্দুক কামান বোমারু বিমানের যুদ্ধ নয়। সে যুদ্ধ অর্থনৈতিক যুদ্ধ, সামাজিক যুদ্ধ। এক গরিব যুবতী মায়ের দিনে চোদ্দ-পনেরো ঘণ্টা স্কুলবাসের অ্যাটেনডেন্টের জীবন, এবং তার সঙ্গে সঙ্গে উচ্চকোটি সমাজের মহিলাদের বাড়ি গিয়ে তাদের ম্যাসাজ দেওয়ার জীবন। যেখানে প্রলোভন, লালসা, চোখরাঙানির সঙ্গে মর্যাদা ও স্নায়ুর যুদ্ধ। যেখানে বৃদ্ধ বাবার আশ্রয়ে কোনোরকমে শিশুসন্তানকে বুকে জড়িয়ে বাঁচার আশা। তার চিরকালের মতো জখম হয়ে যাওয়া শরীরটাকে সুস্থ করে তোলার আশা। আর একই সঙ্গে ফেলে আসা আদিলের খোঁজখবর নেওয়া, আমলাতন্ত্রের নাগপাশ পেরিয়ে তার কাছে পৌঁছনোর আশা, তাকে একবার জীবিত দেখতে পাওয়ার আশা।
ছবিটি ইউটিউবে ও ভিমিও তে মুক্তির পর ব্যপক সারা পাওয়া যায়। বিভিন্ন চলচ্চিত্র শিল্পী ও গবেষক ছবিটির গুরুত্ব ও সমাজের প্রতি বার্তার কথা উল্লেক করেন।
সৃষ্টিকর্তার অস্তিত্ব
সৃষ্টিকর্তা আছেন কি নেই এটি অনেক প্রাচীনকাল থেকেই একটি দার্শনিক বিতর্কের বিষয়  । যা বিভিন্ন সময়ে প্রতিটি  সভ্যতায়  যুক্তি ও  তর্কের মাধ্যমে  আলোচিত হয়ে এসেছে ।
সভ্যতার শুরু থেকেই সৃষ্টিকর্তার অস্তিত্ব স্বীকারকারী আর অস্বীকারকারীদের এই বিতর্ক চলমান ।  
সৃষ্টিকর্তার অস্তিত্বের পক্ষে ও বিপক্ষে অনেক ধরনের যুক্তি দেখান হয়ে থাকে । প্রাচীন কালে এই সকল যুক্তিগুলো দার্শনিক মতবাদের মধ্যে সীমাবদ্ধ থাকলেও এখন তা পদার্থ বিদ্যার  বিভিন্ন পরীক্ষার মাধ্যমে এর পক্ষে ও বিপক্ষে  যুক্তি দেওয়া হয়ে থাকে । দার্শনিক মতবাদে সৃষ্টিকর্তার অস্তিত্বের পক্ষে বেশি যুক্তি থাকলেও  বর্তমান অনেক পদার্থ বিজ্ঞনি সৃষ্টিকর্তার অস্তিত্ব সম্পর্কে প্রশ্ন তুলেছেন । বিশ্বাসীদের মতে সৃষ্টিকর্তার অস্তিত্ব কেবল ভাবগত ভাবেই উপ্লব্ধি সম্ভব একে বিজ্ঞন দিয়ে প্রমানের চেষ্টা অমুলক ।
সৃষ্টিকর্তার অস্তিত্বের পক্ষে ও বিপক্ষে এই সকল যুক্তিগুলোকে অধিবিদ্যা বা মেটাফিজিক্স , ব্যাবহারিক গবেষণা , ও অন্তর্দৃষ্টি র মাধ্যমে হয়ে থাকে ।
দার্শনিক ভাবে সৃষ্টিকর্তার অস্তিত্বের বিষয়টি জ্ঞানতত্ত্ব ( ‘জ্ঞান কি’ এবং ‘কিভাবে এটি অর্জিত হতে পারে’) তত্ববিদ্যা (   স্বত্বার অস্তিত্বের প্রকিতি সম্পর্কিত অধিবিদ্যার এক শাখা )  আলোচিত হয়ে থাকে ।
পশ্চিমা দার্শনিকদের মাঝে ,প্লেটো  এবং অ্যারিস্টট্ল, প্রথম সৃষ্টিকর্তার অস্তিত্বের পক্ষে যুক্তি প্রদান করেন যা  মহাজাগতিক যুক্তি তর্কের বিষয় বলে ধরা হয় । ঈশ্বরের অস্তিত্ব  আরো যে সকল তত্ব আছে তার মধ্যে  সেন্ট আন্যাসেলেম রা প্রণয়ন, দেন  সত্তাতাত্ত্বিক যুক্তি; । ইবনে রুসদ তার কালাম যুক্তির মাধ্যমেও সৃষ্টিকর্তার অস্তিত্ব প্রমান করতে চেষ্টা করেছেন
বিজ্ঞানীরা অনুসরণ করে বৈজ্ঞানিক পদ্ধতি, যার মধ্যে তত্ত্ব যাচাইযোগ্য হতে হবে  বাস্তবিক পরীক্ষা দ্বারা . এই ভিত্তিতে, ঈশ্বরের অস্তিত্ব সংক্রান্ত , যার জন্য প্রমাণ করা যাবে না, পরীক্ষা definitionally মিথ্যা বাইরে আওতার আধুনিক বিজ্ঞান. এই ক্যাথলিক চার্চ বজায় রাখে যে জ্ঞান ঈশ্বরের অস্তিত্ব হয়, "প্রাকৃতিক আলো মানবিক কারণে". Fideists স্বীকার করেন যে বিশ্বাস ঈশ্বরের অস্তিত্ব হতে পারে না, এক্তিয়ারভুক্ত বিক্ষোভের বা অপ্রমাণ, কিন্তু উপর অবস্থিত থাকলে সংশ্লিষ্ট বিশ্বাসের একা. নাস্তিকতার দেখেছে আর্গুমেন্ট জন্য ঈশ্বরের অস্তিত্ব হিসেবে অপর্যাপ্ত, ভুল বা কম ওজনের তুলনায় যুক্তির বিরুদ্ধে. অন্যান্য ধর্ম যেমন বৌদ্ধ, না, উদ্বেগের সঙ্গে নিজেদের দেবতা অস্তিত্ব সব সময়ে, যখন ধর্ম যেমন জৈন সম্ভাবনা প্রত্যাখ্যান, একটি স্রষ্টা, দেবতা.
জুলাই বিপ্লব
জুলাই বিপ্লব ১৮৩০ সালে ফ্রান্সে সংগঠিত একটি বিপ্লব। ১৮৩০ সালের ২৬শে জুলাই থেকে ২৯শে জুলাই পর্যন্ত ৪ দিন স্থায়ী ছিল। এটি ১৮৩০ সালের ফরাসি বিপ্লব বা দ্বিতীয় ফরাসি বিপ্লব নামেও পরিচিত। জুলাই বিপ্লবের ফলে ফ্রান্সের দশম চার্লসকে ক্ষমতাচ্যুত করে ফ্রান্সের শাসনভার হাতে নেয় প্রথম লুই ফিলিপ। এই বিপ্লবের মাধ্যেম জনসাধারণে প্রাপ্ত বয়স্কদের ভোটাধিকার নিশ্চিত করা হয়।
জিরাবো ক্যান্টনমেন্ট পাবলিক স্কুল ও কলেজ
জিরাবো ক্যান্টনমেন্ট পাবলিক স্কুল ও কলেজ বাংলাদেশের ঢাকা জেলার আশুলিয়া থানায় সাভার সেনানিবাস এ অবস্থিত একটি শিক্ষা প্রতিষ্ঠান। এটি বিশমাইলের দেওয়ান ইদ্রিস সড়কের পাশে 'মর্নিং গ্লোরি স্কুল ও কলেজ' এর কাছাকাছি এলাকায় অবস্থিত। অত্যন্ত মনোরম পরিবেশে দক্ষ ও অভিজ্ঞ শিক্ষকমণ্ডলী দ্বারা ছেলেমেয়েদের শিক্ষাদান করা হয়।
সাভার সেনানিবাসের ছাত্রছাত্রীদের ভর্তির চাপ নিরসনকল্পে ও সাভার-আশুলিয়া অঞ্চলে ভালো শিক্ষাপ্রতিস্থানের ব্যাপক চাহিদার প্রেক্ষিতে ২০১০ সালে সাভার সেনানিবাসে দ্বিতীয় ক্যান্টনমেন্ট পাবলিক স্কুল ও কলেজ হিসেবে প্রতিষ্ঠিত হয় জিরাবো ক্যান্টনমেন্ট পাবলিক স্কুল ও কলেজ।
সেনানিবাসের সুশৃঙ্খল নিয়ম ও নীতিমালা এবং দক্ষ ব্যবস্থাপনায় ৯ পদাতিক ডিভিশনের তৎকালীন জেনারেল অফিসার কমান্ডিং ও সাভার অঞ্চলের এরিয়া কমান্ডার, সাবেক সেনাবাহিনীর প্রধান জেনারেল (অবঃ) ইকবাল করিম ভূইয়া, পিএসসি মহোদয়ের ঐকান্তিক প্রচেষ্টা ও দিকনির্দেশনায় ১ জানুয়ারি ২০১০ হতে এর শিক্ষা কার্যক্রম শুরু হয়েছে। ২০১০ শিক্ষাবর্ষে নার্সারি হতে অষ্টম শ্রেণি পর্যন্ত শিক্ষা কার্যক্রম শুরু হয়। প্রতিষ্ঠানটি বর্তমানে মাধ্যমিক ও উচ্চ মাধ্যমিক শিক্ষা বোর্ড, ঢাকা কর্তৃক বিজ্ঞান, মানবিক ও ব্যবসায় শিক্ষা বিভাগ অনুমোদনসহ স্বীকৃতিপ্রাপ্ত। ২০১২ শিক্ষাবর্ষে নার্সারি হতে দ্বিতীয় শ্রেণি খোলার মাধ্যমে দিবা শাখা চালু করা হয় এবং বর্তমানে এ ধারা অব্যাহত রয়েছে।
বর্তমানে অধ্যক্ষ ও সদস্য সচিব হিসেবে দায়িত্ব পালন করছেন লেফটেন্যান্ট কর্নেল মোঃ লুৎফর রহমান, পিএসসি, এইসি। বর্তমানে প্রতিষ্ঠানের মোট শিক্ষার্থীর সংখ্যা ১৬০০ জনের অধিক, শিক্ষক-শিক্ষিকা ৫৫ জন, একাডেমিক কাউন্সেলর ০১ জন ও কর্মচারি ৪২ জন।
প্রতিষ্ঠানে রয়েছে একটি অত্যাধুনিক কম্পিউটার ল্যাব, যেখানে প্রায় ৪০টি কম্পিউটার রয়েছে। একশত ভাগ মাল্টিমিডিয়া ক্লাসরুমের মাধ্যমে ছেলেমেয়েদের শিক্ষাদান করা হয়। তথ্য ও যোগাযোগ প্রযুক্তি বিষয়ে কম্পিউটার শিক্ষার জন্য কম্পিউটার ল্যাবটি ব্যবহৃত। প্রতিষ্ঠানের রয়েছে নিজস্ব জেনারেটর। মহান স্বাধীনতা দিবস, বিজয় দিবস ও অন্যান্য জাতীয় দিবসসমূহ এই প্রতিষ্ঠান যথাযোগ্য মর্যাদায় পালন করে।
প্রতিষ্ঠানটি প্রতিষ্ঠার পর হতে অনুষ্ঠিত সকল প্রাথমিক শিক্ষা সমাপনী পরীক্ষা (পিইসিই), জুনিয়র স্কুল সার্টিফিকেট (জেএসসি) ও মাধ্যমিক স্কুল সার্টিফিকেট (এসএসসি) পরীক্ষায় পাসের হার শতভাগ। প্রতি বছর অধিকাংশ পরীক্ষার্থী জিপিএ-৫ সহ উল্লেখযোগ্য সংখ্যক পরীক্ষার্থী ট্যালেন্টপুল ও সাধারণ গ্রেডে বৃত্তি পেয়ে থাকে। উল্লেখ্য যে ২০১৬ সালের জেএসসি পরীক্ষায় এ প্রতিষ্ঠানের ৮৪ জন পরীক্ষার্থীর মধ্যে ১৭ জন ট্যালেন্টপুলে এবং ১২ জন জেনারেল গ্রেডসহ মোট ২৯ জন বৃত্তি প্রাপ্ত হয়ে প্রতিষ্ঠানের গৌরব বহুলাংশে বৃদ্ধি করেছে।
জিরাবো ক্যান্টনমেন্ট পাবলিক স্কুল ও কলেজে রয়েছে একটি বড় খেলার মাঠ যেখানে প্রাত্যহিক সমাবেশ ও বিভিন্ন খেলাধুলা হয়ে থাকে। অত্র প্রতিষ্ঠানে প্রতিবছর অনুষ্ঠিত হয় 'বার্ষিক ক্রীড়া প্রতিযোগিতা'। এছাড়া স্কুলের চারটি হাউসের মধ্যে আয়োজিত হয় 'আন্তঃহাউস ফুটবল প্রতিযোগিতা' ও 'আন্তঃহাউস হ্যান্ডবল প্রতিযোগিতা'। প্রতিষ্ঠানে সারাবছর চারটি হাউসের মধ্যে এসব প্রতিযোগিতা অনুষ্ঠিত হয়। হাউসগুলো হলো:প্রতিটি হাউসের জন্য রয়েছে নির্দিষ্ট পতাকা, হাউস টিচার ও হাউস প্রিফেক্ট।
কালের বিচারে নবীন এই শিক্ষা প্রতিষ্ঠানের শিক্ষার্থীরা সহশিক্ষা কার্যক্রমে ইতোমধ্যেই সেনাবাহিনী তথা যাবতীয় পরিমণ্ডলে দৃষ্টান্তমূলক সাফল্য অর্জনে সক্ষম হয়েছে। যেমন:
লখনউ মেট্রো
লখনউ মেট্রো হল একটি দ্রুত ট্রানজিট ব্যবস্থা যা একটি পরিবেশ বান্ধব পরিবেশের সাথে লখনউ শহরের যাত্রী পরিসেব সরবরাহের জন্য নির্মিত হয়েছে।লখনউ মেট্রো ব্যবস্থাটি সম্পন্ন হলে, বিশ্বের দ্রুততম নির্মিত মেট্রো ব্যবস্থা হবে এবং ভারতে সর্বাধিক অর্থনৈতিক গতিশীল দ্রুত ট্রানজিট সিস্টেম প্রকল্প। ২৭ শে সেপ্টেম্বর ২০১৪ তারিখে নির্মান কাজের শুরু করা। ।
নজরুল ইসলাম বাবু
নজরুল ইসলাম বাবু (১৭ জুলাই ১৯৪৯ - ১৪ সেপ্টেম্বর ১৯৯০) বাংলাদেশের একজন গীতিকবি ও বীর মুক্তিযোদ্ধা। "সব কটা জানালা খুলে দাও না", "একটি বাংলাদেশ তুমি জাগ্রত জনতার" গানের গীতিকার তিনি। ১৯৯১ সালে মুক্তিপ্রাপ্ত "পদ্মা মেঘনা যমুনা" চলচ্চিত্রের গীত রচনার জন্য তিনি শ্রেষ্ঠ গীতিকার বিভাগে জাতীয় চলচ্চিত্র পুরস্কার লাভ করেন।
নজরুল ইসলাম বাবু ১৯৪৯ সালের ১৭ জুলাই তৎকালীন পূর্ব পাকিস্তানের (বর্তমান বাংলাদেশ) জামালপুর জেলার মাদারগঞ্জের চরনগর গ্রামে মাতুলালয়ে জন্মগ্রহণ করেন। তার পৈত্রিকভিটা একই উপজেলার হেমাড়াবাড়ি গ্রামে। তার পিতা বজলুল কাদের এবং মাতা রেজিয়া বেগম। পিতা বজলুল কাদেরের সঙ্গীতানুরাগ ছোটবেলা থেকেই বড় সন্তান নজরুল ইসলাম বাবুকে প্রভাবিত করে। ১৯৮৪ সালের ২৩ নভেম্বর তিনি শাহীন আক্তারকে বিয়ে করেন। তাঁদের দু’টি কন্যা নাজিয়া ও নাফিয়া। ১৯৭১ সালে তিনি দেশের স্বাধীনতা যুদ্ধে অংশগ্রহণ করেন। দেশ স্বাধীন হলে তিনি আবার লেখাপড়া, সাহিত্য ও সংগীত চর্চা শুরু করেন। ১৯৭৩ সালে আশেক মাহমুদ কলেজ থেকে বিএসসি ডিগ্রী লাভ করেন।
১৯৭৩ সালে তিনি বাংলাদেশ বেতার ও বাংলাদেশ টেলিভিশনে গীতিকার হিসাবে তাকিাভুক্ত হন। এরপর একে একে লিখতে থাকেন দারুন সব গান, যার মধ্যে ‘সব কটা জানালা খুলে দাও না’ এবং "একটি বাংলাদেশ তুমি জাগ্রত জনতার" অন্যতম। "সবকটা জানালা খোলে দাওনা" গানটি তৎকালিন সময়ে বাংলাদেশ টেলিভিশন এর খবর এবং বিভিন্ন সৃজনশীল অনুষ্ঠানের সূচনা সঙ্গীতে ব্যবহৃত হত। পরবর্তীতে এই গানটি পরিচালক কাজী হায়াৎ ১৯৯২ সালে "সিপাহী" ছবির টাইটেলেও ব্যবহার করেছিলেন। এই গানটি ছাড়াও নজরুল ইসলাম বাবু’র লিখা দেশাত্মবোধক গানগুলোও আজও বিভিন্ন জাতীয় দিবসে গাওয়া হয়। কণ্ঠশিল্পী দিলরুবা খানের কণ্ঠে ‘দুই ভুবনের দুই বাসিন্দা’ গানটিও নজরুল ইসলাম বাবুর লিখা। তিনি বাংলাদেশ গীতিকবি সংসদের প্রথম কার্যনির্বাহী পরিষদ (১৯৭৮-৭৯) এর সাংগঠনিক সম্পাদক ছিলেন।
১৯৭৮ সালে সুরকার আহমেদ ইমতিয়াজ বুলবুলের সাথে তিনি প্রথম চলচ্চিত্রে গান লিখতে শুরু করেন। তিনি "দুই পয়সার আলতা" (১৯৮২), "মহানায়ক" (১৯৮৫), "প্রতিরোধ", "উসিলা", "পদ্মা মেঘনা যমুনা" (১৯৯০), "প্রেমের প্রতিদান" চলচ্চিত্রের গানের কথা লিখেছেন। বাংলাদেশের সাবিনা ইয়াসমিন, রুনা লায়লা, সুবীর নন্দী, এন্ড্রু কিশোরের পাশাপাশি ভারতের কুমার শানু, আশা ভোঁসলে, হৈমন্তী শুক্লার মতো উপমহাদেশের জনপ্রিয় ও কিংবদন্তীতুল্য শিল্পীরাও তার লেখা গানে কণ্ঠ দিয়েছেন।নজরুল ইসলাম বাবু ১৯৯০ সালের ১৪ সেপ্টেম্বর মৃত্যুবরণ করেন।
নজরুল ইসলাম বাবু ১৯৯১ সালে মুক্তিপ্রাপ্ত "পদ্মা মেঘনা যমুনা" চলচ্চিত্রের গীত রচনার জন্য শ্রেষ্ঠ গীতিকার বিভাগে জাতীয় চলচ্চিত্র পুরস্কার লাভ করেন। ২০১৭ সালে প্রকাশিত হয় তাকে নিয়ে সংকলিত স্মারক গ্রন্থ "নজরুল ইসলাম বাবু স্মারকগ্রন্থ"। গ্রন্থটি সংকলন করেছেন আরেক গীতিকার মোহাম্মদ রফিকুজ্জামান। তাকে সহায়তা করেছেন বাবুর স্ত্রী শাহীন আক্তার, ওবায়দুর বেলাল এবং শাফাত খৈয়ম। সংকলনটিতে তাকে নিয়ে বিশ জনের স্মৃতিচারণ এবং মূল্যায়ন রয়েছে। এছাড়া বাবুর দুর্লভ কিছু আলোকচিত্র এবং পঞ্চাশটি জনপ্রিয় গান যুক্ত করা হয়েছে।
শয়তান মানুষ
শয়তান মানুষ ১৯৯৬ সালে মুক্তিপ্রাপ্ত একটি বাংলাদেশী অ্যাকশনধর্মী নাট্য চলচ্চিত্র। এটি পরিচালনা করেছেন মনতাজুর রহমান আকবর। এতে অভিনয় করেছেন মৌসুমী, ওমর সানী, অামিন খান, অন্তরা, ডলি জহুর, তুষার খান, অামির সিরাজী, কবির খাঁ, রাজীব, হুমায়ুন ফরীদি প্রমুখ।
লোরেন্‌ৎস পদক
লোরেন্‌ৎস পদক () তাত্ত্বিক পদার্থবিজ্ঞানে গুরুত্বপূর্ণ অবদানের জন্য রয়েল নেদারল্যান্ডস অ্যাকাডেমি অব আর্টস অ্যান্ড সায়েন্সেস কর্তৃক প্রদত্ত একটি পুরস্কার। প্রতি চার বছর পর পর এই পুরস্কার প্রদান করা হয়। ১৯২৫ সালে হেন্ড্রিক লোরেন্‌ৎসের ডক্টরেটের ৫০তম বার্ষিকী উপলক্ষে এটি প্রতিষ্ঠিত হয়।
লোরেন্‌ৎস পদক বিজয়ীদের অনেকই পরে নোবেল পুরস্কার পেয়েছেন।
মোবারকগঞ্জ চিনিকল মাধ্যমিক বিদ্যালয়
মোবারকগঞ্জ চিনিকল মাধ্যমিক বিদ্যালয় () হল বাংলাদেশের একটি প্রাথমিক এবং মাধ্যমিক শিক্ষা প্রতিষ্ঠান। ১৯৬৮ সালে প্রতিষ্ঠিত বিদ্যালয়টি পরিচালনা করে মোবারকগঞ্জ চিনিকল লিমিটেড কর্তৃপক্ষ।
বাংলাদেশ চিনি ও খাদ্যশিল্প কর্পোরেশনের নিয়মানুযায়ী প্রতিটা চিনিকলের কর্মকর্তা ও শ্রমিক-কর্মচারীদের সন্তানদের লেখাপড়ার জন্য মিল কলোনীতে একটি করে বিদ্যালয় স্থাপিত হবে। তার ধারাবাহিকতায় ১৯৬৮ সালে অফিসার্স কলোনীর "সি" টাইপ বিল্ডিং এর কয়েকটি কক্ষ নিয়ে মোবারকগঞ্জ চিনিকল মাধ্যমিক বিদ্যালয়ের যাত্রা শুরু হয়।
এই বিদ্যালয়ের প্রথম প্রধান শিক্ষিকা মোসাঃ মারজিউন নেসা। প্রথম পর্যায়ে অল্প কিছু সংখ্যক ছাত্রছাত্রী নিয়ে এটি নিম্ন মাধ্যমিক শ্রেণীর কার্যক্রম শুরু করে। পরবর্তীতে এটি মাধ্যমিক পর্যায়ে উন্নিত করা হয়। বিদ্যালয়টি ১৯৮০ সালে মাধ্যমিক বিদ্যালয় হিসাবে যশোর শিক্ষা বোর্ড কতৃক স্বীকৃতি লাভ করে। 
বর্তমান কালীগঞ্জ শহর হতে প্রায় ২ কিঃমিঃ সুরে ১.৮৩ একর জমির উপর ১টি দ্বিতল ভবন এবং একটি ১তলা ভবন নিয়ে বিদ্যালয়টি অবস্থান করছে।
বর্তমান এই বিদ্যালয়ে প্রথম শ্রেনী থেকে দশম শ্রেনী পর্যন্ত সুনামের সহিত পাঠদান করে হচ্ছে।
শিক্ষার পাশাপাশি এই বিদ্যালয়ে প্রতি বছর বার্ষিক ক্রীড়া প্রতিযোগিতা এবং বনভোজনের আয়োজন করে থাকে। এছাড়াও বিদ্যালয় কতৃক আন্তক্লাস ফুটবল এবং ক্রিকেট টুর্নামেন্ট খেলা হয়ে থাকে।
২০১৪ সালে বিদ্যালয়টি "উদ্দীপনা পুরস্কার" প্রাপ্ত হয়।
বর্তমান প্রাথমিক এবং মাধ্যমিক মিলে বিদ্যালয়ে ৬৫০জন ছাত্র-ছাত্রী অধ্যায়ন করছে।
২০১০ সাল হতে শতভাগ পাশের হারসহ জিপিএ-৫ ও বৃত্তিপ্রাপ্তদের সংখ্যা ক্রমান্বয়ে বাড়ছে। পাবলিক পরীক্ষায় বিদ্যালয়টি প্রতিবছর প্রায়ই উপজেলা পর্যায়ে প্রথম ও জেলা পর্যায়ে ৪র্থ অথবা ৫ম স্থান অধিকার করে থাকে।২০১৪ সালে সর্বোচ্চ ২৬ জন জিপিএ-৫ পাওয়ার রেকর্ড অর্জন করে।
২০১৭ সালে বিদ্যালয়ের প্রাক্তন ছাত্রছাত্রীরা শুরু থেকে বর্তমান পর্যন্ত ছাত্রছাত্রীদের মহা-পূর্নমীলনীর আয়োজন করে যা ঝিনাইদহ জেলার সব থেকে বড় অনুষ্ঠান বলে বিবেচিত হয়।
অলাভজনক সাংবাদিকতা
অলাভজনক সাংবাদিকতা হল সাংবাদিকতার একটি রীতি যেখান লাভজনক ব্যবসায়ের পরিবর্তে অলাভজনক প্রতিষ্ঠান হিসেবে সংবাদ প্রকাশ করা হয়। অলাভজনক সাংবাদিকতা মূলত কোন ঋণ, লভ্যাংশ ও মুনাফা অর্জনের উদ্দেশ্য না নিয়ে শুধুমাত্র জনকল্যাণে কাজ করে। অন্যান্য অলাভজনক প্রতিষ্ঠানের মত, অলাভজনক সাংবাদিকতা তাদের খরচ নির্বাহের জন্য ব্যক্তিকেন্দ্রিক চাঁদা ও বিভিন্ন ফাউন্ডেশনের অনুদানের উপর নির্ভর করে।
অলাভজনক সাংবাদিকতার সাম্প্রতিক উত্থানকে অনেকে এই শিল্পে নতুন এক ধরনের সাংবাদিকতা বলে মনে করে। তবে অলাভজনক সাংবাদিকতা সংবাদপত্র যুগের শুরু থেকে বিদ্যমান। ১৮৪৬ সালে মেক্সিকান-আমেরিকান যুদ্ধের খবর প্রচারের জন্য পাঁচটি নিউ ইয়র্ক ভিত্তিক সংবাদপত্র একত্রিত হয়। সাংবাদিকতার এই পরীক্ষামূলক কার্যক্রম থেকেই শুরু হয় অ্যাসোসিয়েটেড প্রেস, যা এখনো পর্যন্ত একটি অলাভজনক সাংবাদিকতা সংগঠন।
নিউ ইন্টারন্যাশনালিস্ট ম্যাগাজিন ১৯৭৩ সালে যুক্তরাজ্যে প্রকাশিত হয় এবং ১৯৭৯ সাল থেকে অস্ট্রেলিয়ায় একটি পৃথক কোম্পানি হিসেবে বিশ্বের সবচেয়ে দীর্ঘ সময় ধরে প্রতিষ্ঠিত অলাভজনক প্রকাশনা হিসেবে বিদ্যমান রয়েছে। মার্কিন যুক্তরাষ্ট্রে দুটি স্থানীয় অলাভজনক সাংবাদিকতা সংস্থা হল ১৯৭৪ সালে প্রতিষ্ঠিত দ্য শিকাগো রিপোর্টার এবং ১৯৭৬ সালে প্রতিষ্ঠিত সিটি লিমিটস ম্যাগাজিন, যা সামাজিক ও অর্থনৈতিক নাগরিক নীতি বিষয়ে আলোকপাত করে। ১৯৭৭ সালে প্রতিষ্ঠিত সেন্টার ফর ইনভেস্টিগেটিভ রিপোর্টিং হল মার্কিন যুক্তরাষ্ট্রের সবচেয়ে প্রাচীন অলাভজনক অনুসন্ধানী সংবাদ সংস্থা। আরেকটি প্রাচীন সংস্থা হল ১৯৮৯ সালে সাবেক এবিসি নিউজ ও সিবিএস নিউজের প্রযোজক চার্লস লুই প্রতিষ্ঠিত সেন্টার ফর পাবলিক ইন্টিগ্রিটি (সিপিআই)। সিপিআইয়ের আন্তর্জাতিক অঙ্গসংগঠন ইন্টারন্যাশনাল কনসর্টিয়াম অব ইনভেস্টিগেটিভ জার্নালিস্টস (আইসিআইজে) ১৯৯৭ সালে প্রতিষ্ঠিত হয়। আইসিআইজে ৬০টি দেশে ১৭৫ জন অনুসন্ধানী প্রতিবেদক নিয়ে একটি বিশ্বব্যাপী নেটওয়ার্কে পরিচালিত হয়।
সম্প্রতি অলাভজনক সাংবাদিকতা প্রতিষ্ঠান হিসেবে প্রোপাবলিকা, ফেয়ার অবজারভার, দ্য টেক্সাস ট্রিবিউন, মিনপোস্ট, ভয়েস অব সান দিয়েগো, ওয়াচডগ.ওআরজি, ইন্টারন্যাশনাল রিপোর্টিং ফোরাম, গ্লোবাল রিপোর্টিং ফোরাম, দ্য হাফিংটন পোস্ট ইনভেস্টমেন্ট ফান্ডের উত্থান হয়েছে। ২০০৯ সালের জুলাই মাসে ২০টি অলাভজনক সংবাদ সংস্থা ও অতিথি সংস্থা এক সভায় অংশগ্রহণ করে অলাভজনক সংবাদ সংস্থা অনুসন্ধানী সাংবাদিকতায় যেসব বিষয়ের মুখোমুখি হচ্ছে তা নিয়ে আলোচনা করে এবং সেখানে অনুসন্ধানী সংবাদ মাধ্যম গঠন করে। পরে এই মাধ্যমের নাম দেওয়া হয় ইনস্টিটিউট ফর নন-প্রফিট নিউজ। ২০১০ সালের এপ্রিল মাসে, ব্যুরো অব ইনভেস্টিগেটিভ জার্নালিসম এর অধীনে একটি লন্ডনভিত্তিক অলাভজনক উদ্যোগ গ্রহণ করা হয়।
২০১৩ সালে পিউ রিসার্চ সেন্টারের একটি গবেষণার ফলাফলে দেখা যায় ১৯৮৭ সাল থেকে ২০১২ সালের এপ্রিল পর্যন্ত যুক্তরাষ্ট্রভিত্তিক ১৭২টি অলাভজনক সংবাদ প্রতিষ্ঠান গড়ে ওঠেছে। উক্ত গবেষণায় শুধুমাত্র সক্রিয়, অনলাইনে প্রকাশিত, এবং মৌলিক প্রতিবেদন (অন্য মাধ্যম থেকে সংবাদ গ্রহণ অথবা শুধুমাত্র মতামত) প্রকাশ করে এমন প্রতিষ্ঠানসমূহকে গণনায় আনা হয়েছে।
বৈজ্ঞানিক সাংবাদিকতা
বৈজ্ঞানিক সাংবাদিকতা হল সংবাদকীয় গল্পে প্রাথমিক সূত্র ব্যবহারের একটি রীতি। এই ধারণার জন্ম দেন উইকিলিকসের জুলিয়ান অ্যাস্যাঞ্জ এবং তিনি কার্ল পপারের দর্শন থেকে অনুপ্রাণিত।
প্রাথমিক সূত্র পাঠকদের সংবাদের তথ্য যাচাই করার সুযোগ প্রদান করে। অ্যাস্যাঞ্জ ২০১০ সালে দ্য নিউ ইয়র্কারকে দেওয়া এক সাক্ষাৎকারে বলেন, "আমি একটি নতুন মানদণ্ড প্রতিষ্ঠা করতে চাই: বৈজ্ঞানিক সাংবাদিকতা। যদি আপনি ডেইলি নিউজ অ্যান্ড অ্যানালাইসিস-এ একটি গবেষণাপত্র প্রকাশ করতে চান, আপনাকে সকল ভালো সাময়িকীর তথ্য যা আপনার গবেষণায় উদ্ধৃত হয়েছে তা জমা দিতে হবে – এই ধারণা কারণ হল মানুষ এই তথ্য অবিকল গ্রহণ করবে, পরীক্ষা করবে, এবং যাচাই করে দেখবে। তাই সাংবাদিকতায়ও এমন কিছু করা প্রয়োজন।"
কনকর্ডিয়া বিশ্ববিদ্যালয়ের অধ্যাপক লিসা লিঞ্চ প্রস্তাব করেন, "বৈজ্ঞানিক সাংবাদিকতায় সাংবাদিকগণ জনগণের নিকট বিশ্লেষণ উপস্থাপনে মধ্যস্ততাকারী হিসেবে কাজ করেন, কিন্তু তাদের অবশ্যই জনগণকে তাদের বিশ্লেষণ থেকে পুনরায় নতুন কিছু উৎপাদনের মত কিছু প্রদান করতে হবে।"
বৈজ্ঞানিক সাংবাদিকতার সবচেয়ে উল্লেখযোগ্য উদাহরণ হল উইকিলিকসে প্রকাশিত তথ্যাবলী। একই ধরনের কাজ হল ফেডারেশন অব আমেরিকান সায়েন্টিস্টস এবং পাবলিক ইনটেলিজেন্স, যারা ধারাভাষ্য ও প্রসঙ্গসহ পূর্ণাঙ্গ সামরিক ও গোয়েন্দা তথ্য।
ড্যারেন ইয়াং
ফ্রেডরিক ডগলাস রোসার ৩ (জন্ম: নভেম্বর ২, ১৯৮৩), অধিক পরিচিত তার রিংয়ের নাম ড্যারেন ইয়াং নামে, হলেন একজন মার্কিন পেশাদার কুস্তিগীর, যিনি বর্তমানে ডাব্লিউডাব্লিউইর সাথে সংযুক্ত রয়েছেন, যেখানে তিনি র ব্র্যান্ডে কুস্তি করেন। তিনি বর্তমানে ডাব্লিউডাব্লিউইতে ইনজুরির কারণে অকার্যকর রয়েছেন।
ডাব্লিউডাব্লিউইতে সংযুক্ত হওয়ার পূর্বে, রোসার উত্তর-পূর্ব এবং মধ্য-আটলান্টিকের বিভিন্ন স্বাধীন সার্কিটে কুস্তি করেছেন। এদের মধ্যে উল্লেখযোগ্য হলো: কেওটিক রেসলিং, ইস্ট কোস্ট রেসলিং এসোসিয়েশন, স্বাধীন রেসলিং ফেডারেশন এবং জাতীয় কুস্তি জোট। ২০০৯ সালে রোসার ডাব্লিউডাব্লিউইর উন্নয়নমূলক ব্রান্ড ফ্লোরিডা চ্যাম্পিয়নশীপ রেসলিংয়ে কুস্তি করেছেন এবং ২০১০ সালে তার বর্তমান রিং নামে এনএক্সটির ১ম আসরে প্রতিযোগী হিসেবে অংশগ্রহণ করেছেন। উক্ত বছরের শেষের দিকে, তিনি দ্য নেক্সাসের সদস্য হিসেবে ডাব্লিউডাব্লিউইর প্রধান রোস্টারে অন্তর্ভুক্ত হন। ইয়াং পরবর্তীতে টাইটাস ও'নেইলের সাথে দ্য প্রাইম টাইম প্লেয়ারস গঠন করেন, যেখানে তিনি এক বারের ডাব্লিউডাব্লিউই ট্যাগ টিম চ্যাম্পিয়ন ছিলেন।
ড্যাশ উইল্ডার
ড্যানিয়েল মার্শাল উইলার (জন্ম: মে ১৭, ১৯৮৭) হলেন একজন মার্কিন পেশাদার কুস্তিগীর। তিনি বর্তমানে ডাব্লিউডাব্লিউইর সাথে সংযুক্ত রয়েছেন, যেখানে তিনি র ব্র্যান্ডে ড্যাশ উইল্ডার নামে কুস্তি করেন। তিনি বর্তমানে স্কট ডাওসনের সাথে দ্য রেভাইভাল ট্যাগ টিমের সদস্য। তিনি ডাব্লিউডাব্লিউই এনএক্সটিতে স্কট ডাওসনের সাথে এনএক্সটি ট্যাগ টিম চ্যাম্পিয়ন ছিলেন।
লখনউ মেট্রো রেল কর্তৃপক্ষ
লখনউ মেট্রো রেল কর্পোরেশন বা সংক্ষিপ্ত করে বলা হয় এলএমআরসি , রাষ্ট্রীয় মালিকানাধীন কোম্পানি যা উত্তরপ্রদেশের লখনৌতে লখনউ মেট্রোটি পরিচালনা করবে। আনুষ্ঠানিকভাবে হজরতগঞ্জের জনপথের সদর দফতর থেকে, এটি ২০১৫ সালে গোপীমনগরের ভিপিন খন্ডের নতুন সদর দপ্তরে চলে আসে।
দেব গিল
দেব সিংহ গিল হলেন একজন ভারতীয় চলচ্চিত্র অভিনেতা এবং একজন মডেল। তিনি হিন্দি, তেলেগু, তামিল, কন্নড়, মালয়ালাম, পাঞ্জাবি ভাষার চলচ্চিত্রে অভিনয় করেছেন।
দেব গিল ২০০৪ সালে "শহীদ-এ-আজম" চলচ্চিত্রে রাজগুরু চরিত্রে অভিনয়ের মাধ্যমে চলচ্চিত্রে যাত্রা শুরু করেন। তিনি এস. এস. রাজামৌলি পরিচালিত "মাগাধীরা" (২০০৯) চলচ্চিত্রে রানাদেব বিল্লা/রঘুবীর চরিত্রে অভিনয় করেন। ২০১৩ সালে তিনি রাকেশ ওমপ্রকাশ মেহরা পরিচালিত "ভাগ মিলখা ভাগ" চলচ্চিত্রে অভিনয় করেন। এতে তিনি এশিয়ার দ্রুততম মানব পাকিস্তানি অ্যাথলেট আবদুল খালিকের ভূমিকায় অভিনয় করেন। বি উন্নিকৃষ্ণন পরিচালিত "মিস্টার ফ্রড" (২০১৪) ছবিতে তিনি প্রথমবার অভিনেতা মোহনলালের সাথে অভিনয় করেন। তার সাথে অভিনয় প্রসঙ্গে দেব বলেন, "তিনি শুধু একজন সুপারস্টারই নন, একজন অসাধারণ অভিনেতা" এবং তার সাথে অভিনয়ের পূর্বে দেব তার "দৃশ্যম" ও "কির্তিচক্র" ছবি দেখেন এবং তাকে তার স্তরে নিয়ে যেতে তার নিজের মুখভঙ্গি ও শারীরিক ভাষা নিয়ে গবেষণা করেন। ২০১৬ সালে তার অভিনীত "সারে সিএম সাব" ছবি মুক্তি পায়। এটি প্রথম পাঞ্জাবি ভাষার চলচ্চিত্র যা হিন্দি ভাষায় ডাব করা হয়। এই ছবিতে তিনি প্রধান খলচরিত্রে অভিনয় করেন।
ওয়াহিদুল গণি
ওয়াহিদুল গণি (জন্ম: ২২ সেপ্টেম্বর, ১৯৫৮) ঢাকায় জন্মগ্রহণকারী ও বাংলাদেশের প্রতিনিধিত্বকারী সাবেক আন্তর্জাতিক ক্রিকেটার। বর্তমানে তিনি কোচ হিসেবে তরুণদেরকে প্রশিক্ষণ দিচ্ছেন। বাংলাদেশ ক্রিকেট দলের অন্যতম সদস্য ছিলেন তিনি। ১৯৮৮ সালে তিনি কেবলমাত্র একটি ওডিআইয়ে অংশ নেয়ার সুযোগ পেয়েছিলেন। দলে তিনি মূলতঃ ডানহাতি লেগ স্পিন বোলিং করতেন। এছাড়াও, নিচেরসারিতে ডানহাতে ব্যাটিং করতেন তিনি।
২৯ অক্টোবর, ১৯৮৮ তারিখে চট্টগ্রামের এমএ আজিজ স্টেডিয়ামে অনুষ্ঠিত এশিয়া কাপ প্রতিযোগিতার ৪র্থ খেলায় পাকিস্তানের বিপক্ষে ফারুক আহমেদ ও আকরাম খানের সাথে তাঁরও একযোগে একদিনের আন্তর্জাতিকে অভিষেক ঘটে। সমগ্র খেলোয়াড়ী জীবনের একমাত্র ওডিআইয়ে তিনি ব্যাট হাতে মাঠে নামতে পারেননি। তবে, ছয় ওভার বোলিং করেও ৩২ রান দিয়ে কোন উইকেটের সন্ধান পাননি তিনি। খেলায় তাঁর দল ১৭৩ রানে পরাজিত হয়েছিল।
খেলোয়াড়ী জীবন থেকে অবসর নেয়ার পর ক্রিকেটের সাথে যুক্ত থাকেন ও তরুণ প্রতিভাবান ক্রিকেটারদেরকে প্রশিক্ষণ কার্যে অগ্রসর হন। ‘অঙ্কুর’ নামীয় প্রশিক্ষণ প্রতিষ্ঠান স্থাপন করেন ও আবাহনী ক্লাবের ইনডোর সুবিধা গ্রহণ করে সপ্তাহে তিনদিন প্রশিক্ষণ দেন। ১১ বছর বয়সেই মোহাম্মদ আশরাফুলকে চিহ্নিত করেন, যিনি টেস্ট ক্রিকেটের ইতিহাসের সর্বকনিষ্ঠ সেঞ্চুরিকারী হন। এছাড়াও, তাঁর হাতে গড়া মোহাম্মদ শরীফ বাংলাদেশ দলে খেললেও নিজেকে স্থায়ীভাবে পাকাপোক্ত করতে ব্যর্থ হন।
ইউরোপীয় ক্রিকেট কাউন্সিল
ইউরোপীয় ক্রিকেট কাউন্সিল ()
ইউরোপে ক্রিকেটের নজরদারি ও মানোয়ন্নের উদ্দেশ্যে ১৯৯৭ সালে ইসিসি গঠিত হয়।এটি আইসিসির নিয়ন্ত্রনে কাজ করে।
কিরণ জনজানি
কিরণ জনজানি হলেন একজন ভারতীয় চলচ্চিত্র ও টেলিভিশন অভিনেতা। তিনি হিন্দি চলচ্চিত্র ও ধারাবাহিকে অভিনয় করে থাকেন।
কিরণ মুম্বইয়ের নারসি মোনজি ইনস্টিটিউট অফ ম্যানেজমেন্ট অ্যান্ড হায়ার স্টাডিজের স্নাতক। তিনি কলেজিও কসমোপলিটানো দে কলম্বিয়ায় পড়াশোনা করেন এবং ইউনিভার্সাল স্টুডিওর নিউ ইয়র্ক ফিল্ম অ্যাকাডেমিতে অভিনয়ের প্রশিক্ষণ নেন। এরপর কিরণ একাধিক টেলিভিশন বিজ্ঞাপনে অভিনয় করেছেন। মেক আপ ডিজাইনার ঋতু জনজানি তাঁর স্ত্রী।
মুস্তাফা জামান আব্বাসী
মুস্তাফা জামান আব্বাসী (জন্মঃ ৮ ডিসেম্বর, ১৯৩৬) হলেন একজন বাংলাদেশী সঙ্গীতজ্ঞ এবং সঙ্গীত বিষয়ক অধ্যাপক ও গবেষক। তিনি লোক সঙ্গীতশিল্পী ও সুরকার আব্বাসউদ্দীন আহমদের কনিষ্ঠপুত্র। সঙ্গীতে অবদানের জন্য তিনি ১৯৯৫ সালে বাংলাদেশ সরকার প্রদত্ত সর্বোচ্চ বেসামরিক পুরস্কার একুশে পদকে ভূষিত হন। তিনি ইন্ডিপেন্ডেন্ট ইউনিভার্সিটির "কাজী নজরুল ইসলাম এবং আব্বাসউদ্দীন আহমদ গবেষণা ও শিক্ষা কেন্দ্র" এর গবেষক। নজরুল ইসলামকে নিয়ে তার কাজের জন্য তিনি ২০১৩ সালে নজরুল মেলা আজীবন সম্মাননা লাভ করেন।
আব্বাসী ১৯৩৬ সালের ৮ ডিসেম্বর তৎকালীন ব্রিটিশ ভারতের (বর্তমান ভারত) পশ্চিমবঙ্গের কুচবিহার জেলায় জন্মগ্রহণ করেন। তিনি লোক সঙ্গীতশিল্পী ও সুরকার আব্বাসউদ্দীন আহমদের তৃতীয় এবং কনিষ্ঠ পুত্র। তার বড় ভাই মোস্তফা কামাল ছিলেন বাংলাদেশের প্রধান বিচারপতি। তার বোন ফেরদৌসী রহমান একজন সুরকার ও সঙ্গীতশিল্পী। আব্বাসী ভারতীয় শাস্ত্রীয় সঙ্গীতজ্ঞ ওস্তাদ মুহম্মদ হোসেন খসরু এবং ওস্তাদ গুল মোহাম্মদ খাঁর নিকট সঙ্গীতের তালিম গ্রহণ করেন।
আব্বাসী মোট ৫০টি বই প্রকাশ করেন। তিনি ভাওয়াইয়া গানের উপর দুটি বই প্রকাশ করেন যার মধ্যে ১২০০ গানের উল্লেখ রয়েছে। তিনি জালাল উদ্দিন মুহাম্মদ রুমি, নিফফারি এবং সুলতান বহুর কবিতা নিয়ে কয়েকটি বই প্রকাশ করেছেন। তার অন্যান্য কয়েকটি বই হল "আব্বাসউদ্দীন আহমদ", "মানুষ ও শিল্পী", "কাজী নজরুল ইসলাম, ম্যান অ্যান্ড পোয়েট", "পুড়িব একাকী", এবং বাংলা ও ইংরেজিতে নজরুল এবং আব্বাসউদ্দিন স্মৃতিময় অ্যালবাম 'সাগা অব টাইম'।
তিনি "আমার ঠিকানা" এবং "ভরা নদীর বাঁকে" টেলিভিশন অনুষ্ঠানের উপস্থাপনা করেছেন। অনুষ্ঠান দুটি বাংলাদেশ টেলিভিশনে প্রচারিত হত।
মুস্তাফা জামান আব্বাসী আসমা আব্বাসীর সাথে বিবাহবন্ধনে আবদ্ধ হন। আসমা একজন শিক্ষাবিদ ও লেখিকা। তাদের দুই কন্যা - সামিরা আব্বাসী এবং শারমিনী আব্বাসী। সামিরা লোকসঙ্গীত, নজরুল সঙ্গীত ও আধুনিক গানের চর্চা ও গবেষণা করছেন।
মুস্তাফা জামান আব্বাসী রচিত গ্রন্থের তালিকা নিচে দেওয়া হল:
তুর্ক টাংসা
তুর্ক টাংসা (বৈজ্ঞানিক নাম: "Chliaria othona (Hewitson)") এক প্রজাতির ছোট আকারের প্রজাপতি। এদের দু-জোড়া লেজ দেখতে পাওয়া যায়, ১নং শিরা বরাবর লেজটি বড় (৪মিলিমিটার) এবং ২ নং শিরা বরাবর লেজটি ছোট (২মিলিমিটার)। এরা ‘লাইসিনিডি’ গোত্রের এবং ‘থেকলিনি’ উপগোত্রের সদস্য। বন্যপ্রাণ সংরক্ষণ আইন অনুসারে এই প্রজাতি তফ্‌সিল ১ এর তালিকার অন্তর্ভুক্ত।
তুর্ক টাংসা এর প্রসারিত অবস্থায় ডানার আকার ২৪-২৭ মিলিমিটার দৈর্ঘ্যের হয়।
ভারতে প্রাপ্ত তুর্ক টাংসা এর উপপ্রজাতি হল-
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
পুরুষ নমুনার উভয় ডানার উপরিপৃষ্ঠ হালকা নীল বর্ণের। উপরের ডানার কোস্টা, শীর্ষকোণ এবং টার্মেন চওড়া কালো এবং নিচের ডানার কোস্টা ও শীর্ষকোণ অপেক্ষাকৃত কম চওড়া কালো। কালো শীর্ষকোনটি কোনো কোনো অংশে ঘন নীলে ছাওয়া।
স্ত্রী নমুনার উপরিভাগ বাদামী এবং ডিসকাল অংশে নিচের ভাগ সাদাটে। পিওছনের ডানার টর্নাল অঞ্চল খুব ফ্যাকাসে নীল বা সাদাটে নীল এভং কালো দাগ দ্বারা করাত এর ন্যায় খাঁজ কাঁটা।
পুরুষ এবং স্ত্রী উভয়েরই ডানার নিম্নপৃষ্ঠের নিম্নতল সাদা এবং কালো কিনারা দ্বারা পরিবেষ্টিত বাদামী দাগ-ছোপ বন্ধনীযুক্ত। সেল এর শেষপ্রান্তে উভয় ডানাতেই ইষদ কালচে দাগ পরিবেষ্টিত একটি লম্বাটে দাগ রয়েছে। সামনের ডানায় একটি চওড়া ডিসকাল বন্ধনী চোখে পড়ে যেটি কোস্টার নিচ থেকে উতপন্ন হয়ে ৪নং শিরার কাছে হঠাত ভেঙ্গে গিয়েছে। এই ডিসকাল বন্ধনীটির উপরের অংশ চওড়া এবং ভেঙ্গে যাওয়ার পর নিচের অংশ অনেক সরু। সেল এর মধ্যভাগের উপরে কোস্টাল অংশে একটি ছোট সুস্পষ্ট কালো ছোপ রয়েছে।
পিছনের ডানায়ও একটি ডিসকাল বন্ধনী প্রতীয়মান যেটি ৪ ও ৬ নং ইন্টারস্পেসের মধ্যে ভেঙ্গে গিয়েছে। ৭ নং ইন্টারস্পেসে গোড়ার দিকে একটি সুস্পষ্ট ছোট কালো ছোপ লক্ষ্য করা যায়। পিছনের ডানায় কালো টর্নাল ছোপটি সুস্পষ্ট এবং কমলা রঙ দ্বারা পরিবেষ্টিত। সাবটার্মিনাল ইষদ কালো রেখাটি কোস্টা থেকে টর্নাস অবধি আঁকাবাকা ভাবে বিস্তৃত। সাবটার্মিনাল ও টার্মিনাল রেখার মধ্যবর্তী অংশ উপরের ডানায় হালকা কমলা ও কালচে রংগে ছাওয়া এবং নিচের ডানায় সাদার উপর অস্পষ্ট কালচে ছোপ যুক্ত।
শুংগ কালো ও সাদা বলয় যুক্ত, মাথা উপরদিকে কালো তলার দিকে সাদা। থোরাক্স ও উদর উপরিভাগে ফ্যাকাসে নীল অথবা সাদাটে নীল এবং নিম্নভাগে সাদা।
এদের উড়ান বেশ দূর্বল, বেশীদূর উড়তে পারে না। স্বাভাবিকভাবে এদের খাদ্যশষ্যের চারাগাছে দেখা যায়। খুব ঘন এবং আর্দ্র বনাঞ্চল এদের পছন্দের জায়গা। ফুলে ও মাটির উপর স্যাঁতস্যাতে ছোপে বসতে এদের প্রায়ই দেখা যায়। ফেব্রুয়ারী থেকে নভেম্বর এর মধ্যে হিমালয়ের ১৫০০মিটার উচ্চতা পর্যন্ত এদের দর্শন মেলে। দক্ষিণ ভারতের নীলগিরি অঞ্চলে জুন মাসে এদের প্রাপ্তি নথিভুক্ত রয়েছে। এদের শূককীট অর্কিড এর ফুলের কুড়ি খায়।
চেন্নাইতে পর্যটন
ঐতিহাসিক স্থান, নির্মানসমূহ, দীর্ঘ সমুদ্র সৈকত, সাংস্কৃতিক ও শৈল্পিক পরিমন্ডল ইত্যাদি নিয়ে চেন্নাই শহরটি সারা বিশ্বের পর্যটকদের নিকট একটি অন্যতম পর্যটন স্থান৷ বাস্তবিক অর্থে চেন্নাইয়ের পার্শ্ববর্তী শহর মহাবালিপুরাম এর ঐতিহাসিক মন্দির এবং পল্লব রাজত্যের ৭ম শতকের পাথরের উপর খোদাইকৃত শিল্পকর্মের জন্য পর্যকটদের নিকট একটি অন্যতম আকর্ষনীয় স্থান৷
পর্যটন স্থান হিসাবে চেন্নাই শহরটি ভ্রমণবিষয়ক গাইড লৌনলি প্লানেট এর ২০১৫ এর সেরা ১০ শহরের মধ্যে ৯ম স্থান দখল করে৷
ভারতে আগমনকারী বিদেশী পর্যটক দ্বারা ২০১০ সাল হতে ২০১২ সাল পর্যন্ত সর্বাধিক ভ্রমনকৃত শহর হল চেন্নাই৷ এ সংখ্যা ২০১১ সালে সর্বোচ্চ হয় এবং নয়া দিল্লি ও মুম্বাই এর পর্যটক সংখ্যাকে অতিক্রম করে৷ এ সকল পর্যটকদের জন্য প্রধান আকর্ষন ছিলো কাঞ্চিপুরাম ও মহাবালিপুরামে অবস্থিত ঐতিহাসিক স্থানসমূহ৷ অনেক বিদেশী পর্যটক অবশ্য চিকিৎসার উদ্দেশ্যে চেন্নাই শহরে আসে৷ ২০১১ সালে শহরটি পর্যটকদের গন্তব্যস্থল হিসাবে বিশ্বের সেরা ১০০ টি শহরের মধ্যে ৪১ তম স্থান দখল করে৷ এ বছর শহরটিতে ৩১,৭৪,৫০০ জন পর্যটক ভ্রমণ করে এবং এ সংখ্যাটি ছিলো ২০১০ সাল হতে ১৪% বেশি৷ ২০০৯ সালে এ সংখ্যাটি ছিলো ২,০৫,৯০০৷ এ সময় চেন্নাই শহরটি ছিলো তিন নম্বরে এবং এর অবস্থান ছিলো মুম্বাই ও দিল্লি এর পর৷
যে সকল দেশ হতে চেন্নাই শহরে পর্যটক এসে থাকে সেগুলো হচ্ছে বাংলাদেশ, আমেরিকা, ইংল্যান্ড, মালয়েশিয়া, শ্রীলঙ্কা, জাপান, অস্ট্রেলিয়া, কানাডা, জার্মানি, চীন, নেপাল, সিঙ্গাপুর, ফ্রান্স, সংযুক্ত আরব আমিরাত, ওমান ইত্যাদি৷
১৫ কিলোমিটার দীর্ঘ এবং ৪০০ থেকে ৫০০ মিটার প্রশস্থ ম্যারিনা বীচ পর্যটকদের জন্য অন্যতম আকর্ষনীয় এবং দর্শনীয় একটি স্থান৷ এখানে রয়েছে লাইট হাউস, স্মৃতিধৌধ, ভাস্কর্য, বাগান, চলাচলের রাস্তা এবং সৈকত বরাবর গাড়ি ড্রাইভ করার রাস্তা৷
তামিল নাড়ুর চেন্নাইতে অবস্থিত চেন্নাই রেলওয়ে মিউজিয়াম হলো একটি রেলওয়ে মিউজিয়াম, যেখানে ভারতের ঐতিহ্যবাহী রেল এর একটি বিশাল সংগ্রহ রয়েছে৷
এগমোরে অবস্থিত গভর্ণমেন্ট মিউজিয়াম কমপ্লেক্সটি ১৮৫১ সালে স্থাপিত হয়৷ এখানে রয়েছে পাবলিক লাইব্রেরী এবং জাতীয় চিত্রশিল্প প্রদর্শনী কেন্দ্র৷ মিউজিয়াম বা যাদুঘরটি ১৬.২৫ একর(৬৬,০০০ বর্গ মি) এলাকা জুড়ে অবস্থিত৷ যাদুঘরটিতে ছয়টি ভবন রয়েছে৷ 
ফোর্ট সেন্ট জর্জ(ঐতিহাসিকভাবে হোয়াইট টাউন) হলো বিট্রিশদের নির্মিত ভারতে প্রথম দূর্গ৷ এটি ১৬৩৯ সালে নির্মিত হয়৷ বর্তমানে এখানে তামিল নাড়ু রাজ্যের রাজ্যসভার কার্য পরিচালিত হয়৷ দূর্গটি চেন্নাই শহরের ঐতিহাসিক একটি নির্মান৷
এখানে তামিল ও ভারতীয় শিল্পকলা সমৃদ্ধ প্রদর্শনী কেন্দ্র রয়েছে, যেখান হতে পর্যটকরা ভারতীয় শিল্প ও ঐতিহ্য সম্পর্কে জানতে পারে৷
শহরটিতে প্রচুর মন্দির, মসজিদ, গীর্জাসহ বিভিন্ন উপাসনালয় রয়েছে৷ মন্দিরের মধ্যে রয়েছে কাপালেশ্বর মন্দির, পার্থসারথি মন্দির ও ভাদাপালানি মন্দির৷ মসজিদের মধ্যে রয়েছে ওয়াল্লাহ জা মসজিদ এবং গীর্জার মধ্যে রয়েছে সেন্ট থমাস গীর্জা৷
গুয়িন্ডি ন্যাশনাল পার্ক শহরটির সবচেয়ে ছোট পার্ক৷ এর আয়তন ২.৭৬ বর্গ কিলোমিটার৷ এখানে রয়েছে বিভিন্ন বিপন্ন প্রজাতির হরিণ, শিয়াল, বানর এবং সাপ৷
চেন্নাই এর বিভিন্ন স্থানে কেনাকাটার জন্য বিভিন্ন শপিং মল রয়েছে৷ শহরটিতে ভারতের ঐতিহ্য ও সংস্কৃতির পরিবাহক বিভিন্ন জিনিস এবং অলংকারের দোকান রয়েছে৷ এসকল শপিং মলের মধ্যে রয়েছে:
চেন্নাই শহরে বিনোদনের জন্য বিভিন্ন উপাদান রয়েছে৷ এর মধ্যে রয়েছে চারটি বড় অ্যামিউজমেন্ট পার্ক এমজিএম ডিজি ওয়ার্ল্ড, ভিজিপি ইউনিভার্সাল কিংডম, কুইন্স ল্যান্ড এবং কিশকিন্তা , রয়েছে ওয়াটার স্পোর্টস সেন্টার ড্যাশ এন স্পেশ, বিচ রিসোর্ট, মুভি শ্যুটিং স্পট, রেস্টুরেন্ট ইত্যাদি৷
ভৌগোদি নদী
ভৌগোদি নদী ভারতের ব্রহ্মপুত্রের একটি উপনদী। নাগা পাহাড়গুলির উৎপত্তি থেকে এটি জোড়হাট শহরের মধ্য দিয়ে প্রবাহিত হয় এবং এটি অন্য নদীর সাথে মিলিত হয় এবং এর নাম গেলাবিল হয়ে যায়। নদীটির পূর্ব নাম দেওই ছিল।
৪০তম জাতীয় চলচ্চিত্র পুরস্কার (বাংলাদেশ)
৪০তম জাতীয় চলচ্চিত্র পুরস্কার বাংলাদেশের তথ্য মন্ত্রণালয় কর্তৃক চলচ্চিত্রের বিভিন্ন ক্ষেত্রে বিশেষ অবদান রাখার জন্য প্রদত্ত পুরস্কার। সরকার কর্তৃক নিযুক্ত একটি জাতীয় প্যানেল বিজয়ীদের নির্বাচন করে থাকে। ২০১৭ সালের ২৪ জুলাই বঙ্গবন্ধু আন্তর্জাতিক সম্মেলন কেন্দ্রে প্রধানমন্ত্রী শেখ হাসিনা ২০১৫ সালের জাতীয় চলচ্চিত্র পুরস্কার প্রাপ্তদের হাতে পুরস্কার তুলে দেন।
তথ্য মন্ত্রণালয় থেকে একটি প্রজ্ঞাপন জারির মাধ্যমে ২০১৭ সালের ১৮ মে 'জাতীয় চলচ্চিত্র পুরস্কার ২০১৫' ঘোষণা করা হয়। এই বছর ২৫টি বিভাগে জাতীয় চলচ্চিত্র পুরস্কার প্রদান করা হয়। এই বছর সর্বোচ্চ ৮টি পুরস্কার পায় রিয়াজুল রিজু পরিচালিত ‘বাপজানের বায়স্কোপ’। আজীবন সম্মাননা গ্রহণ করেন সঙ্গীতজ্ঞ ফেরদৌসী রহমান এবং অভিনেত্রী শাবানা। প্রথমবারের মত এই পুরস্কার গ্রহণ করেন তমা মির্জা, ইরেশ যাকের, সানী জুবায়ের ও প্রিয়াংকা গোপ। তমা "নদীজন" চলচ্চিত্রের জন্য শ্রেষ্ঠ পার্শ্বচরিত্রে অভিনেত্রী বিভাগে, ইরেশ "ছুঁয়ে দিলে মন" চলচ্চিত্রের জন্য শ্রেষ্ঠ খলচরিত্রে অভিনেতা বিভাগে, সানী "অনিল বাগচীর একদিন" চলচ্চিত্রের জন্য শ্রেষ্ঠ সঙ্গীত পরিচালক বিভাগে এবং প্রিয়াংকা "অনিল বাগচীর একদিন" চলচ্চিত্রে "আমার সুখ সে তো" গানের জন্য শ্রেষ্ঠ নারী কণ্ঠশিল্পী বিভাগে এই পুরস্কার লাভ করেন।
বাংলাদেশ জাতীয় চলচ্চিত্র পুরস্কার শ্রেষ্ঠ স্বল্পদৈর্ঘ্য চলচ্চিত্র
শ্রেষ্ঠ স্বল্পদৈর্ঘ্য চলচ্চিত্রের জন্য জাতীয় চলচ্চিত্র পুরস্কার বাংলাদেশের চলচ্চিত্রের জন্য সর্বাপেক্ষা সম্মানীয় পুরস্কার, যা জাতীয় চলচ্চিত্র পুরস্কারের অংশ হিসাবে শ্রেষ্ঠ স্বল্পদৈর্ঘ্য চলচ্চিত্রসমূহকে ১৯৮২ সাল থেকে দেওয়া হচ্ছে। প্রথমবারের মত ১৯৮২ সালে এই পুরস্কার লাভ করে ম. হামিদ প্রযোজিত "ল্যাথারিজম"।
২০০০-এর দশকে শ্রেষ্ঠ স্বল্পদৈর্ঘ্য চলচ্চিত্রের জন্য কোন পুরস্কার দেওয়া হয়নি।
দক্ষিন বল্লভপুর উচ্চ বিদ্যালয় ও কলেজ
দক্ষিন বল্লভপুর উচ্চ বিদ্যালয় ও কলেজ ফেনী জেলার ছাগলনাইয়া উপজেলার ০৯ নং শুভপুর ইউনিয়নের দক্ষিন বল্লভপুর এ ১৯৪৮ সালের ১লা জানুয়ারিতে প্রতিষ্ঠা করেন। এই প্রতিষ্ঠানটি ৭.৮০ একর জমি জুড়ে অবস্থিত। এটি ছাত্র ও ছাত্রীর সমন্বয়ে একটি সহ শিক্ষার প্রতিষ্ঠান।
বর্তমানে এখানে বিদ্যালয় ও কলেজ শাখায় মিলে ১০৪০ জন ছাত্র ছাত্রী অধ্যয়নরত রয়েছে। ১ জন অধ্যক্ষ, ১ জন সহকারি প্রধান শিক্ষক, ২ জন সহকারী অধ্যাপক ও ০৮ জন প্রভাষক ,১২ জন সহকারি শিক্ষক , ৫ জন খন্ডকালিন শিক্ষক কর্মরত রয়েছেন। বর্তমানে ৬ষ্ঠ থেকে ১০ম শ্রেণি পর্যন্ত ৫টি ক্লাসে মোট ১০টি শাখা রয়েছে ।
পর্নোগ্রাফির ক্ষেত্রে নারীবাদী দৃষ্টিভঙ্গি
পর্নোগ্রাফির ক্ষেত্রে নারীবাদী দৃষ্টিভঙ্গি নির্ভর করে যে নারীবাদটা কি রকম, যদি যৌন-স্বাধীনতা বিরোধী নারীবাদ হয় (সেক্স নেগেটিভ ফেমিনিজম) তাহলে এরূপ নারীবাদীরা পর্নোগ্রাফির বিরুদ্ধে বিভিন্ন যুক্তি খাড়া করবেন যেমন পর্নোগ্রফিতে পুরো উলঙ্গ নর-নারী দেখানো হয় যা মানুষের লাজুকতাকে কমিয়ে দিতে পারে কিংবা নারীদেরকে একটি ভোগ্যবস্তু হিসেবে দেখানো হয় এটাও যৌন-স্বাধীনতা বিরোধী নারীবাদীদের মূল বক্তব্য হতে পারে এ ক্ষেত্রে। অপরদিকে যৌন-স্বাধীনতাবাদী নারীবাদীরা ঠিক এর উল্টো ধারণা পোষণ করেন, তারা বলেন যে প্রত্যেক মানুষের অধিকার আছে তার নগ্ন দেহ অন্য মানুষকে দেখানোর, এই বিশ্বাস থেকে একজন নারী বা পুরুষ পর্ন অভিনেত্রী বা অভিনেতা হতে পারেন। তাছাড়া মানুষ কিভাবে যৌনমিলন করে বা করবে এবং যৌনতার সকল কলা পর্নোগ্রাফিতে প্রদর্শিত হয় বিধায় যৌন-স্বাধীনতাবাদীরা এর পক্ষে কথা বলেন।
কিছু কিছু নারীবাদী মনে করেন পর্নোগ্রাফি হচ্ছে নারীদের শোষণের একটি হাতিয়ার। পর্নোগ্রাফিতে নারীদের যেভাবে উপস্থাপন করা হয় তাতে বোঝানো হয় যে নারীরা শুধুই পুরুষদের ভোগ্যবস্তু, নারীদের মলদ্বারে পুংলিঙ্গ প্রবেশ করিয়ে পুরুষদের মন-মানসিকতায় এমন একটা প্রভাব ফেলা হয় যে নারীদের মলদ্বার যোনির মতই, অথচ তা সম্পূর্ণ ভুল। যদিও চলচ্চিত্রে নগ্নতা দেখানোকে পর্নোগ্রাফির কাতারে আজ পর্যন্ত কেউ ফেলেননি।
অন্যদিকে পর্নোগ্রাফিতে যেহেতু পুরুষদেরকেও পুরোপুরি উলঙ্গ দেখানো হয় সেইজন্যে পর্নোগ্রাফি বিরোধী নারীবাদীরা একটু ঘুরিয়েও বলেন যে, ওখানে শিশ্নধারীরাও তো তাদের দেহ পুরোটা দেখায় এবং বহু নারী পুরুষদের মলদ্বারেও ডিলডো প্রবেশ করান।
রাসায়নিক চিকিৎসা (ক্যান্সার)
ক্যান্সার বা কর্কটরোগের রাসায়নিক চিকিৎসা বা কেমোথেরাপি () হলো এক প্রকার চিকিৎসা ব্যবস্থা যে ব্যবস্থায় ক্যান্সার কোষকে ধ্বংস করতে ক্যান্সাররোধী (অ্যান্টি-ক্যান্সার) এবং কর্কটরোগাক্রান্ত কোষের জন্য বিষাক্ত (সাইটোটক্সিক) ওষুধ ব্যবহার করা হয়। ৫০টিরও বেশি ধরনের রাসায়নিক চিকিৎসামূলক ওষুধ রয়েছে। এগুলোর কোনও কোনওটি ট্যাবলেট বা ক্যাপসুল হিসেবে খেতে হয়। কিন্তু বেশিরভাগ ক্ষেত্রেই এই ওষুধগুলোকে তরল বা স্যালাইনের সাথে বা অন্য কোনভাবে সরাসরি রক্তে দিয়ে দেয়া হয়। রক্তের সাথে মিশে এই ওষুধগুলো শরীরের যেখানে যেখানে ক্যান্সার কোষ রয়েছে সেখানে গিয়ে ক্যান্সার কোষগুলোকে ধ্বংস করার চেষ্টা করে।
সদরঘাট সেতু
সদরঘাট সেতু () হল আসামের শিলচর শহরের বরাক নদীর উপর নির্মিত একটি সেতু।এটি শিলচর শহরের একমাত্র সেতু।এই সেতুর দ্বারা শিলচর শক্ষর অসমের রাজধানী গুয়াহাটি ও পূর্ব ভারতের প্রধান শহর কলকাতা সঙ্গে যুক্ত।
কবিতা (চলচ্চিত্র)
কবিতা ১৯৭৭ সালে মুক্তি পাওয়া একটি বাংলা চলচ্চিত্র। যেটি পরিচালনা করেছেন ভরত শমশের। চলচ্চিত্রটি ১৯৭৪ সালে মুক্তি পাওয়া তামিল চলচ্চিত্র 'আভাল ওরু থোডার কাথাই'-এর পুনঃনির্মাণ যেটি কে. বলচন্দ পরিচালনা করেছিলেন। চলচ্চিত্রটির মূল কাহিনী কবিতা (মালা সিনহা) নামের এক স্বাধীনচেতা নারীকে নিয়ে। এই চলচ্চিত্রে তামিল চলচ্চিত্র অভিনেতা কামাল হাসান ১৯৭৪ সালের আসল চলচ্চিত্রটির মতই একটি চরিত্রে অভিনয় করেন।
বাংলাদেশ জাতীয় চলচ্চিত্র পুরস্কার শ্রেষ্ঠ শিশু শিল্পী
শ্রেষ্ঠ শিশু শিল্পীর জন্য জাতীয় চলচ্চিত্র পুরস্কার বাংলাদেশের চলচ্চিত্রের শিশু শিল্পীদের জন্য সর্বাপেক্ষা সম্মানীয় চলচ্চিত্র পুরস্কার; যা জাতীয় চলচ্চিত্র পুরস্কারের অংশ হিসাবে ১৯৭৭ সাল থেকে প্রদান করা হচ্ছে। প্রথমবারের মত এই পুরস্কার অর্জন করেন মাস্টার আদনান "মেঘের অনেক রং" (১৯৭৬) চলচ্চিত্রের জন্য। সর্বাধিক তিনবার এই পুরস্কার অর্জন করেন প্রার্থনা ফারদিন দিঘী। দুইবার এই পুরস্কার অর্জন করেন আজাদ রহমান শাকিল।
বাংলাদেশ জাতীয় চলচ্চিত্র পুরস্কার শ্রেষ্ঠ চিত্রগ্রাহক
শ্রেষ্ঠ চিত্রগ্রাহকের জন্য জাতীয় চলচ্চিত্র পুরস্কার বাংলাদেশের চলচ্চিত্রের চিত্রগ্রাহকদের জন্য সর্বাপেক্ষা সম্মানীয় চলচ্চিত্র পুরস্কার; যা জাতীয় চলচ্চিত্র পুরস্কারের অংশ হিসাবে ১৯৭৬ সাল থেকে প্রদান করা হচ্ছে। প্রথমবারের মত এই পুরস্কার অর্জন করেন বেবী ইসলাম "চরিত্রহীন" (১৯৭৫) চলচ্চিত্রের জন্য। সর্বাধিক ৯ বার এই পুরস্কার অর্জন করেন মাহফুজুর রহমান খান। আনোয়ার হোসেন ৫ বার; অরুণ রায় ও রফিকুল বারী চৌধুরী ৪ বার করে; বেবী ইসলাম ও হাসান আহমেদ ৩ বার করে; শফিকুল ইসলাম স্বপন, রেজা লতিফ, এম এ মোবিন, আবুল খায়ের, সাইফুল ইসলাম বাদল ২ বার করে এই পুরস্কার লাভ করেন।
বাংলাদেশ জাতীয় চলচ্চিত্র পুরস্কার শ্রেষ্ঠ চিত্রসম্পাদক
শ্রেষ্ঠ সম্পাদকের জন্য জাতীয় চলচ্চিত্র পুরস্কার বাংলাদেশের চলচ্চিত্রের চিত্রসম্পাদকদের জন্য সর্বাপেক্ষা সম্মানীয় চলচ্চিত্র পুরস্কার; যা জাতীয় চলচ্চিত্র পুরস্কারের অংশ হিসাবে ১৯৭৭ সাল থেকে প্রদান করা হচ্ছে। প্রথমবারের মত এই পুরস্কার অর্জন করেন বশীর হোসেন "মাটির মায়া" (১৯৭৬) চলচ্চিত্রের জন্য। সর্বাধিক ৮ বার এই পুরস্কার অর্জন করেন মুজিবুর রহমান দুলু। আমিনুল ইসলাম মিন্টু ৪ বার এবং বশীর হোসেন, আতিকুর রহমান মল্লিক, জিন্নাত হোসেন, সাইফুল ইসলাম ও জুনায়েদ হালিম ২ বার করে এই পুরস্কার অর্জন করেন।
ডোনাল্ড পেডারসন
ডোনাল্ড পেডারসন ইউনিভার্সিটি অব ক্যালিফোর্নিয়া, বার্কলে এর তড়িৎ প্রকৌশলের একজন অধ্যাপক।
পেডারসন নর্থ ডাকোটা অ্যাগ্রিকালচারাল কলেজ থেকে তড়িৎ প্রকৌশলে ১৯৪৮ সালে ব্যাচেলর্স ডিগ্রি অর্জন করেন। তিনি স্ট্যানফোর্ড বিশ্ববিদ্যালয় থেকে তড়িত প্রকৌশলে ১৯৪৯ সালে মাস্টার্স এবং ১৯৫১ সালে পিএইচডি ডিগ্রি অর্জন করেন। তিনি ১৯৫৩ থেকে ১৯৫৫ সাল পর্যন্ত বেল ল্যাবসে কর্মরত ছিলেন এবং নেওয়ার্ক কলেজ অব ইঞ্জিনিয়ারিং এ শিক্ষকতা করেন। তিনি ১৯৫৫ সালে ইউনিভার্সিটি অব ক্যালিফোর্নিয়া, বার্কলে এর তড়িৎ প্রকৌশল ও কম্পিউটার বিজ্ঞান বিভাগে সহকারী অধ্যাপক হিসেবে যোগদান করেন। তিনি ১৯৯৮ সালে আইইইই মেডেল অব অনার লাভ করেন।
কলাইকুন্ডা
কলাইকুন্ডা (ইংরেজি: Kalaikunda), ভারতের পশ্চিমবঙ্গ রাজ্যের পশ্চিম মেদিনীপুর জেলার খড়গপুর মহকুমার খড়গপুর আই সিডি ব্লকের একটি সেন্সাস শহর।
২০১১ সালের আদমশুমারি অনুযায়ী কলাইকুন্ডার মোট জনসংখ্যা ৯,৩৪৪ জন, যার মধ্যে ৫,১৯৬ জন (৫৬%) পুরুষ এবং ৪,১৪৮ (৪৪%) মহিলা ছিলেন।৬ বছরের নিচে জনসংখ্যা ১,২০২ জন।কালিয়াকান্দায় মোট সাক্ষরতার সংখ্যা ছিল ৬,৯৭৩ (জনসংখ্যার ৭৪.৬৩% 6 বছরের বেশি)। 
কলাইকুন্ডা দক্ষিণ পূর্ব রেললাইনের খড়গপুর-টাটানগর লাইনের একটি স্টেশন। 
কলাইকুন্ডা এয়ার ফোর্স স্টেশনটি একটি ভারতীয় বিমান বাহিনী বেস।এটি দ্বিতীয় বিশ্বযুদ্ধের সময় ব্রিটিশদের দ্বারা নির্মিত হয়েছিল।
পীরগঞ্জ ইউনিয়ন
পীরগঞ্জ বাংলাদেশের রংপুর বিভাগের রংপুর জেলার পীরগঞ্জ উপজেলার অন্তর্গত একটি ইউনিয়ন। ইউনিয়নটির পুরো নাম ৯নং পীরগঞ্জ ইউনিয়ন।
পীরগঞ্জ ইউনিয়নের নাম করণ নিয়ে জানা যায় যে, ‘‘পীর’’ শব্দের অর্থ মুরুববী বা জ্ঞান বিদ্ধ সাধক আর ‘‘গঞ্জ’’ শব্দের অর্থ বাজার। সেই দিক থেকে পীরগঞ্জের অর্থ দাঁড়ায় জ্ঞান বিদ্ধ সাধকদের বাজার। অর্থাৎ পীরগঞ্জ হলো জ্ঞানী-গুনী, পীরগঞ্জ সাধকের বিচরণ ভূমি এর প্রমান পাওয়া যায়। উপজেলার সর্বত্র ছড়িয়ে আছে অসংখ্য পীর, অলি,সাধু, সৈন্যাসীর আন্তনা মাজার ও সমাধী ক্ষেত্র। যার ধারা বাহিকতায় আজও এখানে সকল ধর্মমতের মানুষ সাম্পৃতির উঠানে মিলে মিশে বসবাস করছে। এরই পেক্ষাপটে এই ইউনিয়নের নাম হয় পীরগঞ্জ।।
রংপুর জেলার পীরগঞ্জ উপজেলা শহর নিয়ে পীরগঞ্জ ইউনিয়ন পরিষদ গঠিত। এই ইউনিয়নের উত্তরে বড়দরগাহ্ ইউনিয়ন, দক্ষিনে রামনাথপুর ইউনিয়ন, উত্তর-পূর্বে শানেরহাট ইউনিয়ন, পূর্ব-পশ্চিমে রায়পুর ইউনিয়ন ও পশ্চিমে কুমেদপুর ইউনিয়ন। অত্র ইউনিয়নের পাশ দিয়ে বড় বিলা ও আখিরা নদী প্রবাহীত হয়েছে। ইউনিয়নের মধ্য বরাবর ঢাকা-রংপুর মহাসড়ক বিদ্যামান।।
অত্র ইউনিয়নের মধ্য দিয়ে মহাসড়ক থাকায় উক্ত মহাসড়ক এর মাধ্যমে রংপুর জেলা ও পীরগঞ্জ উপজেলা সদরে যাতায়াত করা হয়। অধিকাংশ রাস্তা কাঁচা, কিছু কিছু রাস্তা পাঁকা রয়েছে। যোগাযোগের বাহক বাস, রিক্সা, ভ্যান, অটো ইত্যাদি।।
পীরগঞ্জ ইউনিয়নের অধীনে মোট ২৬টি গ্রাম আছে।। পীরগঞ্জ ইউনিয়নের গ্রামসমূহ—
পীরগঞ্জ ইউনিয়নের মোট জনসংখ্যা ৩৭৬৪৭ জন। পুরুষ: ১৯২১৫ জন, মহিলা: ১৮৪৩২ জন।।
ইউনিয়নটির বিভিন্ন শিক্ষাপ্রতিষ্ঠানের সংখ্যা নিম্নরূপ— ।
ইউনিয়নটির অন্যান্য প্রতিষ্ঠানের সংখ্যা নিম্নরূপ— ।
ইউনিয়নটিতে ৩টি বাজার আছে।যথা— ।
জননেত্রি শেখ হাসিনার শশুর বাড়ী ।
কিভাবে যাওয়া যায়: পীরগঞ্জ উপজেলা থেকে ৩ কিঃ মিঃ দক্ষিনে লালদিঘী বাজার সংলগ্ন ডঃ ওয়াজেদ মিয়া তোরন দিয়ে ১ কিঃ মিঃ পূর্ব দিকে জননেত্রি শেখ হাসিনার শ্বশুর বাড়ী। যোগাযোগ ব্যবস্থা পাঁকা রাস্তা।
অবস্থান: ফতেপুর লালদিঘী,পীরগঞ্জ, রংপুর।
বিশিষ্ট্য পরমানু বিজ্ঞানী এম এ ওয়াজেদ মিয়া
জীবন নরহ
জীবন নরহের জন্ম হয় গোলাঘাট জিলার মরাঙ্গীয়াল গ্রামের মিচিং পৰিয়ালে । তিনি অসমীয়া ভাষার এজন উল্লেখযোগ্য কবি ।
বাংলাদেশে রোহিঙ্গা শরণার্থী
বাংলাদেশে রোহিঙ্গা শরণার্থী বা উদ্বাস্তু বলতে মায়ানমার থেকে বাংলাদেশে আগত রোহিঙ্গা শরণার্থী বা উদ্বাস্তুদের বুঝানো হয়ে থাকে। ২০১৭ সালের ডিসেম্বর মাসের হিসেব অনুযায়ী, ২৫ আগস্ট ২০১৭ সালে মায়ানমারের সামরিক বাহিনীর দ্বারা শুরু হওয়া গণহত্যা থেকে পরিত্রাণ পেতে প্রায় ৬,৫৫,০০০ থেকে ৭,০০,০০০ রোহিঙ্গা শরণার্থী বাংলাদেশে আশ্রয় নেয়। বিগত তিন দশক ধরে মায়ানমার সরকারের সহিংস নির্যাতন থেকে ৩,০০,০০০ এর অধিক রোহিঙ্গা বাংলাদেশে পালিয়ে এসে অবস্থান করছে। তাছাড়া, ভারতের হায়দ্রাবাদের রোহিঙ্গারা নিরাপত্তাহীনতায় ভোগছে, ফলে মায়ানমারের মতো তারাও বাংলাদেশে অনুপ্রবেশের চেষ্টা করছে।
রোহিঙ্গা মায়ানমারের একটি মুসলিম সংখ্যালঘু জাতি, যাদেরকে অনেক মায়ানমারি বৌদ্ধরা বাংলাদেশের অবৈধ অভিবাসী হিসাবে হিসেবে গণ্য করে। রোহিঙ্গারা প্রজন্মের পর প্রজন্ম ধরে মায়ানমারে বসবাস করে আসছে এবং বাংলাদেশ সরকার মায়ানমার শরণার্থীদের ফিরিয়ে নেবার জন্য বলছে। মায়ানমারে তাদের নাগরিকত্ব প্রত্যাখ্যান করা হয়েছে এবং তাদেরকে বিশ্বের সবচেয়ে অত্যাচারিত সংখ্যালঘু হিসেবে বর্ণনা করা হয়েছে। রোহিঙ্গারা মায়ানমারের নিরাপত্তা বাহিনী এবং চরমপন্থী বৌদ্ধদের হাতে নির্যাতিত। মায়ানমার রোহিঙ্গাদের অভিযোগ অস্বীকার করে আসছে। ১৯৭০ সাল থেকে রোহিঙ্গা শরণার্থীরা বাংলাদেশে উদ্বাস্তু হয়ে বাস করতে শুরু করে, ২০১৭ সালের হিসাব অনুযায়ী আনুমানিক ৩,০০,০০০- ৫,০০,০০০-এর মতো শরণার্থী বাংলাদেশে অবস্থান করছে। অধিকাংশ শরণার্থী টেকনাফ-কক্সবাজার হাইওয়ে বরাবর অবস্থিত নাফ নদীর সমান্তরালে বাস করে, যা বাংলাদেশ ও মায়ানমার সীমান্তে অবস্থিত। বেশিরভাগ শরণার্থীরা কক্সবাজার বা এর কাছাকাছি অবস্থিত, পর্যটনশিল্পের উপর নির্ভরশীল একটি উপকূলবর্তী এলাকায় বাস করে।
বাংলাদেশ মনে করে শরণার্থীদের দ্বারা এলাকাটির পর্যটন প্রত্যাশা ক্ষতিগ্রস্থ হবে। শরণার্থীদের অপরাধ এবং কক্সবাজারে ২০১২ রামু সহিংসতার জন্যও দোষারূপ করা হয়। বাংলাদেশ রোহিঙ্গা উদ্বাস্তুদের এদেশে অনাগমনমুখী নীতি তৈরির অনুসরণ করছে। অধিকাংশ শরণার্থী অনিবন্ধিত রয়ে গেছে, শুধুমাত্র ৩২ হাজার শরণার্থী নিজেদের ইউএনএইচসিআর এবং বাংলাদেশ সরকারের সাথে নিবন্ধন করেছে। আনুমানিক ২,০০,০০০-এর অধিক শরণার্থী অনিবন্ধিত অবস্থায় বাংলাদেশে বসবাস করছে। অ্যামনেস্টি ইন্টারন্যাশনাল রিপোর্ট, ডিসেম্বর ২০১৬-এর একটি প্রতিবেদনে বলেছে মায়ানমারের নিরাপত্তা বাহিনী ধর্ষণ, বিচার বহির্ভূত হত্যাকাণ্ড, এবং রোহিঙ্গাদের বাসভবন দখলে তত্ত্বাবধান করছে। পার্বত্য চট্টগ্রামে শরণার্থীরা আদিবাসী জনগোষ্ঠী সরিয়ে দিচ্ছে। এছাড়াও তাদের ইয়াবা আমদানি করার জন্য নিন্দা করা হচ্ছে।
২০১৫ সালে বাংলাদেশ সরকার দেশে বসবাসরত রোহিঙ্গা উদ্বাস্তুদের বঙ্গোপসাগরের একটি দূরবর্তী দ্বীপ টেঙ্গার চরে স্থানান্তরের পরিকল্পনা প্রস্তাব করে। পরিকল্পনাটি মানবাধিকার কর্মী এবং ইউএনএইচসিআর-এর সমালোচনায় কার্যকর হয়নি।
অক্টোবর এবং নভেম্বর ২০১৬- এর মধ্যে, প্রায় ৬৫ হাজার রোহিঙ্গা শরণার্থী মায়ানমার থেকে আসে। বাংলাদেশ সরকার স্থানান্তরের পরিকল্পনা পুনরুজ্জীবিত করার সিদ্ধান্ত নেয়। টেঙ্গার চর জোয়ারের সময় নিমজ্জিত হয়ে যায়। মেঘনা নদীতে পলল জমে এটি ২০০০ সালে গঠিত হয়। বেশীর ভাগ মানচিত্রে এটিকে অন্তর্ভুক্ত করা হয় না, এবং এটি ৩০ কিলোমিটার দূরে হাতিয়া দ্বীপে অবস্থিত যা নিকটবর্তী বসবাসকারী এলাকা। বাংলাদেশ সেনাবাহিনী উদ্বাস্তুদের জন্য দ্বীপটিকে বাসযোগ্য করে গড়ে তুলতে কাজ করছে।
শৈলেন মান্না স্টেডিয়াম
হাওড়া পৌরনিগম স্টেডিয়াম হল হাওড়া শহরের একটি ফুটবল স্টেডিয়াম।এই স্টেডিয়ামের দাপ্তরিক নাম হল শৈলেন মান্না স্টেডিয়াম।১ সেপ্টেম্বর শতাব্দীসেরা এই ফুটবলারের ৯০তম জন্মদিন৷ তার আগের দিন বিকেলে হাওড়া কর্পোরেশন স্টেডিয়াম তাঁর নামেই করে দেওয়া হয়েছে। ৩১ অগস্ট স্টেডিয়ামের নতুন নামকরণ উপলক্ষ্যেই সেখানে খেলা হয়েছিল মোহনবাগান ও হাওড়া মেয়র একাদশের মধ্যে একটি প্রীতি ফুটবল ম্যাচ৷
কলকাতা মেট্রো রেলের ইস্ট-ওয়েস্ট মেট্রো করিডর নির্মানের জন্য স্টেডিয়ামটি বন্ধ করা হয়েছিল। পড়ে তা শহরবাসীর উদ্দোগে চালু হয় তবে আপাতত ১০-১২ হাজার দর্শকাসন থাকলেও, পরে মেট্রোর কাজ শেষ হয়ে গেলে এখানে প্রায় ২০ হাজার দর্শকাসন হবে৷ স্টেডিয়ামে ফ্লাডলাইট বসানোর কথা চলছে।
স্টেডিয়ামের দু'টি ব্লকের নামকরণ করা হয়েছে দুই প্রাক্তন নামী ফুটবলার-সুদীপ চট্টোপাধ্যায় ও অমিয় বন্দ্যোপাধ্যায়ের নামে৷
ড্রাগন বল জি: দোক্কান ব্যাটল
ড্রাগন বল জি: দোক্কান ব্যাটল হল ড্রাগন বল ফ্র্যাঞ্চাইজের উপর ভিত্তি করে তৈরি করা একটি বিনামূল্যের মোবাইল গেম। এটি জাপানে অ্যানড্রয়েড সংস্করণের জন্য মুক্তি পায় ২০১৫ সালের ৩০শে জানুয়ারি এবং আইওএসের জন্য ২০১৫ সালের ১৯ শে ফেব্রুয়ারি। শেষ পর্যন্ত গেমটির অ্যানড্রয়েড এবং আইওএস সংস্করণের জন্য ২০১৫ সালের ১৬ই জুলাই  বিশ্বব্যাপী মুক্তি পায়। গেমটিতে গোকু থেকে শুরু করে পিকোলো এমনকি এম্পারার পিলাফ পর্যন্ত ড্রাগন বল সিরিজের অনেক জনপ্রিয় চরিত্রদের অন্তর্ভুক্ত করা হয়। গেমটিতে তাদের দক্ষতার উপর নির্ভর করে অনেক শক্তিশালী চরিত্র প্রদান করা হয়। খেলাটির জাপানি সংস্করণে (এবং নভেম্বর ২০১৬ এর বৈশ্বিক সংস্করণে) গেমটি আরও উত্তম হয়ে গিয়েছিল যখন "গড লিডস" এর ধারণাটি চালু করা হয়। এই ক্ষমতা চরিত্রদের তাদের চরিত্রের টাইপিং কি বোনাস এবং হেল্থ, অ্যাটাক এবং ডিফেন্স বাড়ানোর সমর্থন প্রদান করে। যেই চরিত্রসমূহ এই ধরণের ক্ষমতা লাভ করে সে চরিত্রগুলো হল সুপার ভাজিটা, গোল্ডেন ফ্রিজা, সুপার সাইয়ান ৪ গোকু এবং মাজিন ভাজিটা।
জাপানে এটি মুক্তি পাওয়ার তিন মাসের মধ্যেই গেমটি ১৫ মিলিয়ন ডাউনলোডে গিয়ে পৌঁছায়।
বাংলাদেশ জাতীয় চলচ্চিত্র পুরস্কার শ্রেষ্ঠ সুরকার
শ্রেষ্ঠ সুরকারের জন্য জাতীয় চলচ্চিত্র পুরস্কার বাংলাদেশের চলচ্চিত্রের সুরকারদের জন্য সর্বাপেক্ষা সম্মানীয় চলচ্চিত্র পুরস্কার; যা জাতীয় চলচ্চিত্র পুরস্কারের অংশ হিসাবে ১৯৭৮ সাল থেকে দেওয়া হয়। প্রথমবারের মত এই পুরস্কার অর্জন করেন আজাদ রহমান "যাদুর বাঁশি" (১৯৭৭) চলচ্চিত্রের জন্য। ১৯৭৮ সাল থেকে ১৯৯৬ সাল পর্যন্ত এই বিভাগে পুরস্কার প্রদান করা হয় নি। আলম খান এবং ইমন সাহা দুইবার করে এই পুরস্কার লাভ করেন।
ডগলাস বুথ
ডগলাস জন বুথ (জন্ম: ৯ জুলাই, ১৯৯২) হলেন একজন ইংরেজ অভিনেতা। ২০১০ সালে বিবিসি টু-এর "ওয়ারিড অ্যাবাউট দ্য বয়" ছবিতে বয় জর্জের ভূমিকায় অভিনয়ের মাধ্যমে তিনি প্রথম দর্শকদের দৃষ্টি আকর্ষণ করেন। এরপর তিনি অভিনয় করেন বিবিসি-র "গ্রেট এক্সপেক্টেশনস" মিনিসিরিজ (২০১১) ও "ক্রিস্টোফার অ্যান্ড হিজ কাইন্ড" চলচ্চিত্রে (২০১১)।
২০১৩ সালে বুথ কার্লো কার্লেই পরিচালিত "রোমিও অ্যান্ড জুলিয়েট" ছবিতে অভিনয় করেন। ২০১৪ সালে ডারেন অ্যারোনোফস্কির "নূহ" এবং লোন শেরফিগের "দ্য রায়ট ক্লাব" ছবি দু’টিতে অভিনয় করেন বুথ। ২০১৫ সালে তিনি দ্য ওয়াচোস্কির "জুপিটার অ্যাসেন্ডিং" ছবিতে অন্যতম প্রধান চরিত্রে অভিনয় করেন।
লন্ডনের বারমন্ডসে এলাকায় নিজের বোনের সঙ্গে একই অ্যাপার্টমেন্টে বাস করেন বুথ। ২০১৫ সালে তাঁর নাম জিকিউ-এর বেস্ট ড্রেসড ব্রিটিশ পুরুষের তালিকাভুক্ত করা হয়।
তিনি হিফরশি নারীবাদী প্রচারাভিযানকে সমর্থন করেন এবং নিজেকে "লিঙ্গ সমতার একজন আবেগপ্রবণ সমর্থক" হিসেবে বর্ণনা করেন।
যৌন-ধনাত্মক নারীবাদ
যৌন-ধনাত্মক নারীবাদ, যেটি যৌনপক্ষীয় নারীবাদ, যৌন-গোঁড়া নারীবাদ অথবা যৌন-স্বাধীনতাবাদী নারীবাদ নামেও পরিচিত হচ্ছে একটি মতবাদ যেটি ১৯৮০ এর দশকের শুরুর দিকে চালু হয় এই ধারণা নিয়ে যে যৌন স্বাধীনতা হচ্ছে নারীস্বাধীনতার একটি অন্যতম গুরুত্বপূর্ণ অংশ।
বহু নারীবাদী যৌন-ধনাত্মক নারীবাদের সঙ্গে জড়িয়ে পড়েন 'পর্ন-বিরোধী আন্দোলন'কে বন্ধ করার জন্য যেখানে বারংবারই বলা হয় যে পর্ন নারীদেরকে পুরুষদের ভোগের সামগ্রী হিসেবে উপস্থাপন করে। আশির দশকের শুরুর দিকে এই যৌন-ধনাত্মক নারীবাদীরা পর্ন-বিরোধী আন্দোলনকারীদের সঙ্গে এক সংঘর্ষে জড়িয়ে পড়েন, যেটি ইতিহাসে 'নারীবাদীদের যৌন যুদ্ধ' নামে পরিচিতি লাভ করে। অপরদিকে যৌন-ধনাত্মক নারীবাদীরা সমাজ থেকে যৌনতার উপর পুরুষতান্ত্রিক বিধি-বিধান উঠিয়ে দেওয়ার জন্য এরূপ মতবাদের পক্ষ নেওয়া শুরু করেন।